05:00 / 07.03.2017 2504 pdf Ўқиш режими + -\nҲалқимизга берилган имкониятлардан биттаси шаръий маросимларимизда имом хатибларимизнинг долзарб мавзуларда қилаётган мавъизаларининг ҳам таъсири катта бўлмоқда. Кўпинча ёшларимизнинг никоҳ маросимларида ҳам иштирок этиб никоҳга оид бўлган масалалар, эрнинг зиммасидаги аёлнинг ҳаққи ёки аёлнинг эр олдидаги ҳаққи тўғрисида ҳамда фарзанд ўстириб мустақил ҳаётга йўллаётган ота оналарнинг масъулиятлари ҳақида бақадри имконият маълумотлар бермоқдамиз. Аммо айрим давраларда никоҳ муносабати билан ўтказилаётган маросимларда иштирок этган пайтимизда нуроний отахонларимизнинг куюниб гапирган гапларига гувоҳ бўламиз, яъни бизнинг давримизда сарпо кийиб куёв бўлган кунимиз табаррукона куёв келинлардан дуо олишдек яхши одатлар бор эди.\nҚиз бола ўзи туғилиб ўсган хонадондан ҳақиқий уйи яъни куёвникига кетаётган пайтида ота томонидан кўзда ёш билан фарзандини бағрига босиб инсонни қалбини эритиб юборадиган даражада насиҳат оҳангида бўладиган дуоларни эшитиб кўзимизга ёш олардик. Мана шунақа ажойиб урф одатларимиз йўқолиб бормоқда деган гапларини эшитиб қолардим.\nЎйлаб кўрсам диний маърифий мавзуда суҳбат қиламиз, араб тилидаги оят ҳадисларни илмимиз етган даражада шарҳлаб ҳалқимизнинг ҳукмига ҳавола қиламиз аммо тушунган омма тушунади бир хил инсонларни қалбига етказишимиз қийин кечади. Шундай вақтда менда мана шу оят ҳадислардан иборат бўлган никоҳ ҳақидаги мулоҳазаларни оддий, содда, шеърий услубда етказсак, айниқса қиз ўстирган оталар никоҳ кечаси ўз жигари, фарзанди қизини ўзга хонадонга кузатаётган дақиқаларда қалби эриб кўзида ёш билан қўлини дуога очиб қизини ҳақиқий уйига кузатганда юрагини бир парчаси узулгандай бўлади. Бир ҳил оталарни ҳам кўрамиз қўлини дуога очганда тили айланмай қолади. Айни шу мавзуни шеърга соладиган истеъдодли шоир излаб жуда кўп қалам аҳлига мурожат қилиб илтимос қилдим.Уларнинг ижодларидан намуналар олдим. Аммо мен кутган натижа кўринмас эди. Кунлардан бир кун бизнинг жомеъ масжидимизга Абдуғофур акамиз келиб қолдилар. Ва менга яқинда нашрдан чиққан “Инсоннома” китобларини совға қилдилар. Абдуғофур акамни авваллари Ўзбекистон телевиденияси орқали турли хил кўрсатувлардан яхши танир эдим. Лекин бунақанги истеъдод эгаси эканлигини билмаган эканман. “Инсоннома” китобини ўқиб у кишига бўлган ҳурматим янада зиёда бўлди. Ва ниҳоят мен излаб юрган шоир шу инсон бўлсалар керак деган хулосага келдим. Дилимдаги анчадан бери армон бўлган орзуимни, илтимосимни Абдуғофур акага изҳор қилдим.\nАбдуғофур акам “Аллоҳнинг ўзидан илҳом ва нусрат сўраб уриниб кўраман, аммо менга бир оз мухлат беринг” дедилар. Шу билан “Никоҳнома” достонининг таваллуди бошланди. Баъзан телефон орқали баъзан юзма-юз учрашиб “Никоҳнома”нинг қўлёзмасини биргаликда ўқиб чиқиб фикр мулоҳазалар алмашардик.\nВа ниҳоят “Никоҳнома” нинг қўлёзмаси 10 ой муддатда тайёр бўлиб қўлимизга тегди. Ўқиб чиқиб муаллифнинг истеъдодига тан бердим. Илк маротаба “Никоҳнома” достонидан айрим лавҳаларни жумъа куни жумъа намозидан олдин қилган хутбамизда жамоатга ўқиб эшиттирдим. Ўша куннинг эртасигаёқ менинг телефонимни қўнғироғи тинмади. Одамлардан яхши мақтов дуолар эшитдим. Муаллифнинг кимлиги ва бу китобни қаердан топсак бўлади деган саволлар ёмғирдек ёғиларди. Мен уларга “Дуо қилиб туринглар, тез кунларда китоб шаклида нашрдан чиқиб қўлингизга тегади” деб тахмин билан айтиб қўяр эдим. Мана бугун ўша пайтларда айтган тахминларим ҳақиқатга айланиш арафасида турган экан, Абдуғофур акамизга ўз миннатдорчилигимни изҳор қилиб ижодларига барака ва икки дунё саодатини тилаб дуо қилиб қоламан.\nҚобилжон қори Одилжон ўғли.\nЮнусободдаги “Камолиддин Ориф Ал Бухорий” масжид жомеъсининг имом хатиби.\n22. 01. 2010 милодий.\nМуҳтарам мухлис !\nИлоҳий илҳом ва иноят ила битилмиш -- ижодимнинг яна бир маҳсули – “Никоҳнома” асарим ҳақида қисқача ҳикоя қилмоқчиман сиз азизларга! Никоҳ, бахтли никоҳ хусусинда ёшларимизга, никоҳ ёшига етган ўғил – қизларимизга Аллоҳнинг Каломига, сарвари олам Муҳаммад Мустафо с. а.в. ҳадисларига , уламолар битикларига асосланган ҳолда шеърий услубда панду – насиҳатлар битиш орзусида эдим.\nБу хайрли орзуга эришмоқликни ҳам Аллоҳ тоъало насиб қилди.\nБул кори хайрни бошлашимга Аллоҳ бир дўстимни сабабчи қилди. Улкан илм соҳиби, эл орасида эъзозли олим дўстим – Қобилжон қори кунларнинг бирида менга “Абдуғофур ака” тўй куни қизни кузатиш чоғида отанинг қизига айтар сўзлари , қилар дуоси тўғрисида шеърий услубда беш олти банд бирор нарса ёзиб берсангиз деб илтимос қилиб қолдилар. Мен дўстимдан дуо сўраб бул мавзунинг машқига киришдим.\nОтанинг қизига сўнгра ўғлига умуман ёшларга панду – насиҳатлари ҳамда умуман тўйлар, яқин ўтмишдаги ҳамда ҳозирги тўйлар холати ҳақинда бир битик дунёга келди ва мен уни “Никоҳнома” деб номлашга аҳд қилдим. Дўстимга бу буюртма маъқул келди чоғи ҳақимга узоқ дуо қилди. Сиз азиз муҳлисларга ҳам маъқул келар ва дуода бўларсиз деган умиддаман.\nБ и т и к б о ш и\n“Бисмиллаҳ...” деб аввало ҳамд\nИнсон зотин азиз қилиб\nЖон ато қилган танга.\nУлдир ахир барчамизни\nШу кунларга етказган,\nҲар дам Холиқнинг ҳаққига\nҲамдлар бўлсин беадад,\nҲар ишда ҳам ҳар қадамда\nЁлғиз Ундандир мадад.\nИкки олам сарварига\nУл Муҳаммад Мустафога\nБул дам барча сурудлар.\nУл улуғ зот аҳли байти\nҲамда чаҳори ёрлар\nҲақларига кўп дуолар\nҚилсун иймони борлар.\nҲамда дуо қилайлик биз\nҲар саҳоба номига,\nБарча ўтган мўминларга –\nҲар хосу авомига.\nҲозирдаги ҳар бир ҳаёт\nПок иймонли бандани\nҲақ асрасин ҳар қадамда,\nСоғ бўлсин жону тани.\nЭнг меҳрибон ва раҳмли\nАллоҳнинг номи ила,\nҚўл очиб дуо қилай.\nСўраб, излаб, ўқиб, билиб\nНедур сунний ақоид,\nБул дам сизга билдирайин\nНедур сизларга оид.\nСизга даркор сўзлар дейин\nСизга Ҳақдан бахт тилаб,\nҲар сўзимга диққат қилинг,\nҚулоқ тутинг яхшилаб.\nСиз дунёда энг шарафли,\nЭнг ҳақ динга мансубсиз,\nБул динда ҳақ эслатмалар\nБир уммондирки тубсиз.\nТурли-туман хаёл кечар\nБул дам бул бошингизда\nНикоҳ недур билинг энди\nЎсмир бу ёшингизда.\nНикоҳ иши – бандасига\nАллоҳ буюрган фарздур,\nКим қилмаса фарз амални\nУл фарз бўйнига қарздур.\nЖуфтлик иши ер юзида\nҲар бир жонзотга хосдир,\nБул иш бизга жами ўтган\nҲа, бу жуфтлик бизга мерос\nУл узоқ замонадан,\nҲамда Ҳавво онадан.\nҲар жонзотни жуфт-жуфт қилиб\nЯратмишдур Ўзи Раб,\nИнсон ҳам ўз жуфтин топар\nМиллат, динига қараб.\n“Никоҳнома” нелигин назмий нақли\nЁшларга бир қўлланма,\nБаракотли бахтли никоҳ\nЙўлига бир йўлланма.\nКимки шаръий жуфтлик излаб\nБахтини излаб чопар,\nБул битикка амал қилса\nБешак кўп фойда топар.\nБул пандларим ҳар фарзандга\nАйтмоқ зарур ҳар падар,\nҲаққа хуш бир банда бўлиш\nУлкан бахтдур нақадар.\nБул битикда битадурман\nСиз ёшлар-чун қоида,\nБунда борки битганларим\nСизларга кони фойда.\nЎқиб амал қилсангиз гар\nНе битилур бу хатда,\nБешак бахтингиз топарсиз\nДунё ва охиратда.\nСабабким бул хатга Аллоҳ\nКаломи асос эрур,\nҲам ҳадис ҳам кўп улуғлар\nСўзларига мос эрур.\nБул битикнинг кўп бандида\nҲар ҳадис чин ҳақиқатдур\nУнга ҳеч қарши турманг.\nҲар бир мўмин ҳар ҳадисга\nЛозим қулоқ солмоғи,\nҲар мусулмон эр, аёлга\nФарздур илм олмоғи.\nСиз бехабар банда бўлманг\nҲамда бўлманг сиз жоҳил,\nСиз бохабар банда бўлинг\nҲамда бўлинг сиз оқил.\nБул барини сизга битгум\nОқил фарзанд бул барига\nАмал қилмоғи лозим.\nСизларга содда тилда,\nСабаб сизга кўп наф берар\nАйтар бўлсам шу хилда.\nОддий тилда сизлар осон\nҚулоққа гап оласиз,\nСиз балоғат ёшида, лек\nМен учун ёш боласиз.\nАйтар гапим орасинда\nСўз бўлмас изоҳталаб\nШул маъқулдир, сизга содда\nСўзлар айтсам эркалаб.\nДиққат ила тингласангиз\nСўзимга қулоқ осиб,\nФеълу атворингиз бўлур\nЧин мўминга муносиб.\nМуслим мақомин манзуми\nВатанимиз чин мўминлар,\nЧин мусулмонлар ери,\nҲаққа хамдки, мусулмонмиз\nҚолу балодан бери.\n“Боймисиз?” деб биров бирдан\nСўров қилса ҳойнаҳой,\nАйтинг: “Бизлар мусулмонмиз\nКимса йўқдир биздан бой!”.\nСавол бўлса: “Ким бермишдир\nСизга мусулмон номин?”\nАйтинг: “ Аллоҳ Ўзи бермиш\nБизга муслим мақомин”.\nҲар ишга қўл урганда,\nҲар бир хайрли одатда,\nЁтганда ҳам турганда.\nАгарким пок қалбингизда\nМукаммал бўлса иймон,\nБўлғайдурсиз комил инсон,\nБўлғайсиз чин мусулмон.\nГўзал ният ва пок иймон\nЖой олсин дилингиздан.\n“Лаа илаҳа иллалоҳ...”ҳеч\nНамоз ўқиш исломдаги\nБешта шартнинг биридир,\nФарзандини унга ундаш\nНамоз ўқиш бизга фарздур\nҲар бир ёшу қарига,\nБу Аллоҳнинг бир неъмати\nБизга – бандаларига.\nНамоз сўзи форсий эрур,\nНамоздаги хушъу ҳолат\nЭнг гўзал бир ҳолатдур.\nНамоз чоғи чин мўминга\nКелгайдур жаннат иси,\nҲар намоз бу – Нажоткорга\nБош эгишлик белгиси.\nНамоз Ҳақнинг ҳар бандага\nУлуғ бир инояти,\nБул амалга даъват этар\nҚуръоннинг кўп ояти.\nБеш вақт намоз фарз этилмиш\nҲар мўминга ҳар куни,\nБир муборак ҳадис тингла:\n“Намоз диннинг устуни”.\nКўзи беҳад ёшланур\nСабаб Ул Кун сўроқ-савол\nШул намоздан бошланур.\nУл Кун билур ҳар намозхон\nНамоз не неъматлигин,\nБенамоз ҳам билур ишин\nҲар мўминга ҳар қадамда\nАллоҳ Ўзи Олий Дўст,\nУ буюрган ҳар амални\nБажаринг бекаму кўст.\nНамоз чоғи ёғилгайдур\nАллоҳнинг раҳмат нури,\nЖойнамознинг усти билинг\nБу Аллоҳнинг ҳузури.\nНамоз вақти кириб намоз\nЎқир бўлса кимда-ким\nГўзал бўлсин таҳорати\nҲам кийсун тоза кийим.\nТарк айламанг тозаликни –\nҲаққа маъқул бул ишни,\nУл Қуръонда қайд қилмишдур\nЛибосни пок тутишни.\nИбодат-чун ҳам аввало\nПокланмайин мақбул эрмас\nҲаққа ҳар салом-алик.\nЗамин узра турли анҳор,\nПокланишга неъмат – сувни\nАллоҳ қўймиш яратиб.\nҚай ҳолатда покланиш-чун\nБиларсиз бор усулни,\nБул ёшда сиз биладурсиз\nКим намозхон жону дили\nРоҳатда ҳар дам анинг\nНамознинг ҳар бир фарзини\nСиз синчиклаб ўрганинг.\nРўза тутинг Рамазонда\nБул ойда қилинг ифтор,\nАмал қилмай бўлмангиз Ҳақ\nРамазонда раҳмат нури\nҲадис бор: “Бу ойда осмон\nШайтонлар занжирбанд, дўзах\nФурсат ғанимат билганга\nҚулай имкон топилур.\nНамоз, закот амалларнинг\nБизга фарзлиги каби\nРўза тутиш ҳам бизларга\nМуқаддас ой Рамазон бу –\nОйлар ичра султондур,\nБул ой – покланиш мавсуми\nБул ой ичра белгиланмиш\nФайзи улуғ бир кеча\nБул тун тўлар фариштага\nБу тун тилангиз Тангридан\nБахтнинг бўлишин бутун\nТангри бермиш таърифини\nҚандай тун эрур бул тун.\nКўп қилинг яхши ният,\nБул ойда руҳ, тан покланур\nКи нафс топур тарбият.\nБул ой яна бир номининг\nБул дамда келди жойи\nБул муқаддас ойнинг яна\nБир номи – сабр ойи.\nБул ой ичра рўза тутган\nҲар бир мусулмон банда\nЎз молидан закот берур\nИсломнинг беш арконидан\nЯна битта нафари –\nҲар мўминга фарз қилинган\nМуқаддас Ҳаж сафари.\nБул сафарким бўлур албат\nКимда имкон топилса,\nЯъни, ўзин жисмоний ва\nМоддий тайёр деб билса.\nҲақ севгиси, пок иймонга\nГар қалбингиз очарсиз,\nБешак турли ёмонликдан\nКимки Ҳаққа бошин эгиб\nИнтилар Ҳаққа томон,\nБўлмасдур асло ёмон...\nФарзанд бурчи ҳаққиндадур\nМуддаоси бул банднинг\nБурчидур ҳар фарзанднинг.\nБул яхшилик хусусинда\nҚуръонда кўп гаплар бор\nАлар учун яхшиликни\nАмр этмиш Парвардигор.\nБилмайин бул бурчингизни\nБошга бир бало ортманг,\nКекса ёшда бўлса алар\nАсло қараб “уф” тортманг.\nБул хусусда яна бир оз\nОта-онага тик боқиб\nАсло бир сўз қайтарманг.\nҲаётда ким ҳамиша Ҳақ\nҲар амрига бўйсунар,\nҲар дамда ул бўйсунувчи\nБошида бахти унар.\nҲақ билдирган ҳақиқатга\nЧиндан керак ишонмоқ,\nАзим гуноҳ ишонмаслик,\nАзим гуноҳдир тонмоқ...\nМуносиб ёр излаганда\nУчманг дунё, молига,\nНазар солинг иймонига,\nИмкон қадар яқин борманг\nҲаддан ортиқ бойига,\nҲаддан зиёд ҳам маҳлиё\nБўлманг сиз чиройига.\nКўп йигитни қизиқтирар\nКелин насли, насаби\nБул сифатлар бари бекор\nСиз топинг диндорини,\nПок иймони борини.\nЁр танлашда кўп маъқулдир\nЙўл тутсангиз шул тусда\nСабаб бул ҳам суннат эрур,\nҲадис бор бул хусусда.\nҲар ҳадисга амал айлаш\nАйланса гар одатга,\nУл соҳиб ҳар икки олам\nМаҳр – маъно жиҳатиндан\nГўзал аҳлоққа кирар,\nМаҳр бермоқ бу – аёлнинг\nМаҳр бергувчи билсинким\nЎта қиммат ё акс қилиб\nМаҳр нарҳи ҳеч ҳолатда\nБўлмасинким жуда кам,\n“Мухтасар” дер: Маҳр бермоқ\nЭнг кам нархи ўн дирҳам.\nМолу давлат, тўкин ҳаёт –\nФақат шулар бахт эмас,\nКомил инсон фақат моддий\nБойлигини бахт демас.\nСизга айтсам оиланинг\nОддий сири – эр топганга\nОиланинг ўзга номи\nБежизга “рўзи ғор”мас,\nУл ғорнинг кенг оғзи,ичи\nЛанг очиқ, ҳеч ҳам тормас.\nҲар оила аҳиллигу\nСофликни қилса ният,\nФайзли бўлур ҳар хонадон\nҲамда ҳар бир жамият.\nОилада гар узилса\nУл замонким тарк этадур\nУл уйнинг фариштаси.\nДилингизда бир ҳол сабаб\nКек, адоват қолмасин,\nҲушёр бўлинг орангиздан\nАллоҳ фарзанд ато қилса\nУнутманг муҳим ишни,\nДарҳол бошланг қулоғига\nАзон, такбир айтишни.\nБу бирлан Ҳақ борлигини\nЖажжи қалбга жойлайсиз,\nҲам танитиб Расулини\nБилинг, шунда бола бўлур\nБарокатли бўлур умри\nҲам Ҳаққа ибодатли.\nҲар дам дуо қилмоқни,\nОқибатда бола билмас\nОта-она қилар бўлган\nДуо қиёси булдур\nРасул уммат учун қилган\nДуо каби мақбулдир...\nҲар дам ҳалол ризқ топишни\nҲар доим қилинг ният,\nҲалол топмоқ бизга билинг\nЭҳтиётли бўлинг ҳар дам\nҲар хил ҳаром луқмага,\nБилинг, бизнинг аждодимиз\nҲаром луқма тутмаган.\nҚай бир ҳовли, уйда ҳаром\nТопса гар хўжайини,\nБўлмасдур ул уйнинг тинчи,\nҲам фарзандин тайини.\nТопилган ул борки ҳаром\nСарф этилар ҳаромга,\nУл оила турмуши ҳеч\nТушмайдур бир маромга.\nҲаром луқма айлантирар\nКулга иймон чўғини,\nБул дегани барбод қилар\nҲаром луқма банда борин\nУ бошлагай жаҳаннамга,\nЖаннат йўлига ғовдир.\nКим ҳаромдан ҳазар қилмай\nҲаром луқма суядур\nУл ким бошига беадад\nҚиладурман кўп такрор,\nБул хусусда Ҳақ Сўзида\nБитилган кўп оят бор.\nБул оятлар маъносини\nҲар дам олинг сиз ёдга\nҲаром луқма албат зиён\nБергайдур бир авлодга.\nКеч бўлгайдур кечиримга\nКўзлар ёшга тўлганда,\nКимга керакки, кечирим\nКимсага кеч бўлганда...\nБул дам зино хусусинда\nАйтарим бор озгина,\nКаломда Ҳақ амри бордир:\n“Ва лаа тақробуззина”.\nБул марҳамат маъноси бул:\nАмал қилмас кимсаларнинг\nОхир албат ҳоли танг.\nБу йўлда ким юрар бўлса\nОқибат ҳоли войдур,\nБул дунёда хор ва Ул Кун\nАларга дўзах жойдур.\nКим бул бобда битилганга\nДоир билса ўзини\nЙироқлашиб фаҳш ишлардан\nАйтсун тавба сўзини.\nКим эътибор қилмай асло\nПарво қилмас бу бобга\nЭнг аламли азобга.\nСиз беҳуда боқманг бузуқ\nҲар беҳаё кинога\nШайтон шерик ул маҳсулот\nЗино ишин таклиф қилар\nКўп рўзнома, журналлар,\n“Очиқ савдо” ўтказар кўп\nҚийқириқ тўла заллар.\nҚўлга асло ола кўрманг\nБирон беҳаё асар\nСабаб бутун ҳаёлингиз\nФосиқ фикрлар босар.\nСабабким ул асарларда\nБитилур бузуқ мақсад\nМутолаа қилса кимки\nМақсади ҳам бўлур бадъ.\nБилингким бул битигим чин\nНомусли учун қомус,\nЗинокор ҳар кимса борки\nҲар мўминга манъ қилинган\nБундай йўлга кирмоқлик\nБул сабабки буюрилган\nАдашманг ҳақ йўлдан, ҳушёр\nБўлинг турли оқимдан,\nЧалкашиб ҳеч четга чиқманг\nЕр юзида мазҳаб кўпдир,\nҲам бордир турли динлар,\nФақат тўғри йўл устида\nЮрганлар бу – мўминлар.\nХонумони хароб бўлар\nКим бу йўлдан айрилса,\nАйрилиш не, ҳатто бир оз\nОртига сал қайрилса...\nТаассуфли тўйлар тавсифи\nЎзбек уйи серфарзанддур\nШул боисдан тўйи кўп,\nЭлга тўй, ош берсам деган\nЯхши ният, ўйи кўп.\nНе учунким нишонланур\nИкки ёш никоҳ тўйи,\nМақсад – тилаш аларга бахт\nБўлмоғин умр бўйи.\nЛекин ажаб тўйлар бўлди\nБизнинг яқин ўтмишда,\nХўп ажойиб тўйлар бўлди\nТўхтамай ёзу қишда.\nБундай ажаб тўйлар ул дам\nЁт элдан келиб қолди,\nУл шайтоний базм, қизиқ,\n“Қизил тўй” деб ном олди.\nҚизил тўйда эркак-аёл\nМай шаробга тўйдилар,\nОқибат-чи, хўп кўпайди\nЁш-у, қари ботиб бари\nКўп гуноҳи азимга,\nБундай тўйлар айланарди\nЗўр шайтоний базмга.\nБиронта бир анжуман ё\nТўй ароқсиз ўтмасди,\nУл тўй асло тўй эмасди\nБўлмаса агар масти.\nҲар тўй ўтар эди “ур-сур”,\n“Қий-чув”у “ҳай-ҳай” билан.\nҲар бир тўйда меҳмон қадри\nЎлчанарди май билан.\nБўлди қизиқ кўп шайтоний\nҲар ҳолатга киришлар,\nБаъзан келин ва куёвни\nЎзларича бахт тилашиб\nУл бахт бормай бир кунгаёқ\nУ тўйларда то тонггача\nБарча шовқин кўтарди,\nҚанча оёқ-қўллар синди,\nҚанча кўзлар “кўкарди”.\nҚанча куёв бир кундаёқ\nТушди гўё тахтидан,\nҚанча келин айри тушди\nБир зум топган бахтидан.\nБўлди урфимиз топташлар,\nПақиллатиб шароб отиб,\nЎртада пул сочишлар.\nУлкан бахтга йўйдилар.\nМезбон деган мажбур турар\nҲар меҳмон кайфин чоғлаб,\nКуёв кайфда ўйнаб қолар\nҚиз белидан қучоқлаб.\nЁш-у, қари, эркак-аёл\nТенг ўйнашди жилпанглаб,\nАлар аянчли аҳволин\nБўлмасди сира англаб.\nЭркак-аёл бари бирдай\nУл худосиз жамиятда\nБарча шундай яшарди.\nАна шундай тус олганди\nУл дам ҳар бир тўйхона,\nАсли тўғри бўлар десак\nБўри босган қўйхона.\nАфсус... афсус, бизнинг авлод\nШоҳид бўлдик шуларга,\nЙиғлаш эсга келмади ҳеч\nФурсат топдик куларга.\nБиз билмадик қадриятни,\nБиз билмадик ҳамият,\nШуни талаб қилар эрди\nБиз кўз очган жамият.\nЙўқотдик биз аждодлардан\nҚолган йўлни, ҳақ изни,\nБилмадик биз Яратганни\nБиз Аллоҳни танимадик\nУл дам адашдик бизлар,\nБошимизда қамчи тутиб\nБул дам рўёбга чиқмоқда\nХалқимнинг кўп ўйлари,\nБул дам шаръий, файзли ўтар\nХалқимнинг кўп тўйлари.\nФайзли ўтар ҳар бир жойда,\nУзоғ-у, яқинда ҳам,\nСабаб эрк бор бу элимда,\nЭркимиз бор динда ҳам.\nБари барҳам топди, тамом\nДеёлмам бул замонда,\nБул дамда ҳам ажаб тўйлар\nБаъзиларга бул хусусда\nБир дўкон мол етмасдур.\nБир ҳолатнинг баёнига\nОжиздир тил ва лаблар,\nКуёв бола учун тортиқ\nҚилинса “Мерс” маркаблар.\nШунча сарпо, совғага ҳам\nТўймас баъзи қучоқлар,\nБул кетишда яқин кунда\nТортиқ бўлар учоқлар.\nБу не ҳолат, қатор-қатор\nЎздан кетиб ҳар қадамда\nКелин кийган кўйлакда йўқ\nБелдан усти ҳамда енг,\nУни бир бор кийиш эса\nБир сигир пулига тенг.\nБилмам уни кийган эркан\nАввал қай бир мегажин,\nБарин битай десам яна\nМанглайга тушар ажин.\nЎша дағал матосидан\nАфзал оддий бўзимиз,\nШуни кийим деб кийдирган\nНаҳот етмас иродамиз\nБой-ку, миллий либосимиз\nОлам кўзин қувонтирар\nАтлас, адрас, беқасам,\nАйтинг қайси газмолдан кам,\nҚайси бир матодан кам.\nКўз-кўз қилса арзимасму\nАждодлардан мерос, кийсак\nКам бўлмасмиз баримиз.\nШаръий тўйни иймонсизлар\nАлар хоҳлар тўйларини\nАлар оддий тўй қилмоқни\nЎзлари-чун ор билгай,\nСабаб алар учун гўё\nПул осмондан ёғилгай.\nБилмам қачон якун топар\nБундайин хунук ишлар,\nМанманлик, кибру ҳаво\nКаби ўздан кетишлар?!\nБизлар кирган хато йўлга\nЭнди ёшлар кирмасин,\nАллоҳ инъом қилди ҳақ йўл\nОппоқ қизим, жон қизгинам,\nКетар чоғинг кел, бу азиз\nБошгинангни бир силай.\nКел, қизгинам яна бир бор\nРози бўлгин, мен отангдан,\nРози бўлгил онангдан.\nНе иложким кузатаман\nБугун узоқ йўлларга,\nНе иложким узатаман\nБегона бир қўлларга.\nУлар бегонамас, энди\nБизлар гўё бегона,\nЭнди ўзга отанг бордир,\nОнангдир ўзга она.\nБул дам гўё дилгинамнинг\nУйин бузиб кетарлар,\nҚизимнимас, гўё бул дам\nТанам узиб кетарлар.\nСен йиғлама, жон қизгинам,\nГар йиғласам мен ночор,\nБўлди қизим, кўп йиғлама,\nБора қолгин, яхши бор.\nБорар жойингда бахт топгин\nКўзимнинг нури, моҳим,\nЎзи қўллаб ҳам асрасин\nҲар қадамда Илоҳим.\nҲамиша ҳам тут покиза\nҚалбингни, руҳу танни,\nБизларни кам эсласанг-да,\nКўзга нурдай кўрингайдур\nБолам, босган изларинг,\nБилгин, сенга ибрат бўлсин\nБорар жойингда бўл, қизим,\nБир соҳиба ҳур аёл,\nБардошли бўл барига ва\nҚайтишни қилма хаёл.\nШирин ўтсин ҳар бир кунинг,\nШирин бўлсин ҳар хобинг,\nНурга тўлсин руҳу танинг,\nНурга тўлсин ҳижобинг.\nНурга тўлсин хонадонинг\nЯъни, борар ул жойинг,\nДуодамиз биз иккимиз\nЯъни мен ҳамда ойинг.\nКел, бул дамда сенга меҳрим\nБерайин мен сўнгги бор,\nҚолмасинки дилда армон,\nҚолмасинки сўнг ғубор.\nДемагилки, доно қизим\n“Бердингиз мени кимга!”,\nБугун сени топширгум мен\nСени берган Роббимга.\nБолам, азиз бошинг сира\nКўрмасин бало домин,\nСени бизга берган Аллоҳ\nБахтинг ҳам берсин “Омийн!”...\nЁдимда... кўп қувонгандим\nСен дунёга келган кун,\nБул кун ҳам кўп қувончдаман\nЧеҳрам бўлсада маҳзун.\nБахтинг тилаб эрдим сени\nҲа, ёдимда қанча табрик\nСўзга қулоқ осганим,\nҲам илк бора жажжи жуссанг\nБул бағримга босганим.\nОнанг билан бирга сени\nОқ ювиб, оқ тарадик,\nҲар ҳаракат, ҳар ҳолингга\nМеҳр билан қарадик.\nҲа, барчаси худди бугун\nБўлгандай ҳа, ёдимда,\nБул дам эса бари тушдай\nЎтар бу ҳаётимда...\nЙўлдошдурсан энди аввал\nКўрмаган бир кишингга,\nУл ҳам энди ўртоқ эрур\nБолам, энди қўйилгайдур\nБир ёстиққа икки бош\nАҳил бўлинг, бир-бирингиз\nУчун бўлинг кўмакдош.\nҲар номаъқул давраларда\nШунда бешак бузилмасдур\nКўнгил қўйма мол-дунёга,\nЖилов солгин нафсингга,\nАйла улуғ муҳаббат сен\nҲақ берган улуғ динга.\nҲар дам борингга шукр қил,\nСабр қилгил озингга,\nБеэътибор бўлмагил ҳеч\nБолам ҳар намозингга.\nГар имконинг бўлса қизим,\nСоғлигинг бўлса танда,\nАллоҳ бизга фарз айлаган\nРўзани қилма канда.\nНасиб этса Ҳаж сафар қил,\nЕтиш оби зам-замга,\nБолангни ҳам дуо қилай\nМен ўтқазиб тиззамга.\nУл уйингда хавотирли\nБўлмасин сира ҳолинг,\nҲурмат топсинким ҳамиша\nСендан жуфти ҳалолинг.\nШукр қилгил, бул замонда\nБанда бахтсизлик билмас,\nҚай замонлар каби қизлар\nҲа, динимиз улуғлигин\nБитадурман бу хатга,\nИслом барҳам берди бундай\nБўлган юз ўгиришлар,\nҚиз туғилса хавотирда,\nҚадимда кўп аёл куни\nКўп аянчли ўтарди\nИслом аёл иззатини\nКўкларга кўп кўтарди.\nИслом сабаб аёл зотин\nФориғ бўлди кўп дарди,\nАёлни кўп жабр-зулм,\nЭътибор қил ҳар мўминнинг\nНикоҳ пайти мўмин қарар\nҚиз боланинг раъйига.\nҲар муслима аёл ҳақли\nЭрур бўлса фахрда,\nЧунки унинг эрки бордур\nЭри берган маҳрда.\nҲар аёлни ҳурматлагай\nШариатнинг ҳар хати\nҲар аёлнинг иффати.\nХаробмас аёл ҳоли,\nБу оламда ҳар бир аёл\nОру номус тимсоли.\nАёл қадри хусусинда\nБир ҳадисга қараб боқ,\nОна ҳурмати отадан\nУч ҳиссага ортиқроқ.\nБир ҳадисда айтилар, ким\nУч қиз боқиб ўстирар\nСоҳиби сўз хабарича\nУл ким жаннатга кирар.\nЯна бир сўз, ҳадис отлиғ\nУл улуғ рисоладан:\n“Фарзандларга ҳадя бериш\nБошланур қиз боладан”.\nАллоҳ бежиз буюрмаган\nАёл рўмол ўрашин\nРўмол тўсар муслимани\nБалодан ичу ташин.\nУ сақлагай ёмонларнинг\nАёл шаънига бўлмағур\nЧин мўмин ҳеч гард юқтирмас\nСабаб бу дин бино бўлмиш\nИймон учун тоза тана,\nТоза қалблар ватандур,\nҲабибуллоҳ ҳадиси бор:\nДемак, софлик хусусинда\nСўзларимда бўлмас лоф,\nҲамиша бўл пок ва тоза\nҲар жиҳатдан бўлгил соф.\nҲижоб ила ўраса гар\nАёл ҳар тарафини,\nБу бўғишмас, қўриқлашдур\nЭсли аёл эрта-ю, кеч\nЭрнинг измида юрган,\nЭрга итоат ишини\nАллоҳ Ўзи буюрган.\nАгар эрга бўй эгмасанг\nАмалинг бир чақадур,\nҲадис борким, эрга хизмат –\nБул ҳам бир садақадур.\nСўз қайтарма сира ҳам сен\nДоим бошингни хам тутгил,\nТик қарама кўзига.\nМайли ема ёғли палов,\nЕгин оддий қатлама,\nСоҳибингдан бесўроқ сен\nҲеч остона ҳатлама.\nАллоҳ марҳаматига ул\nАёлким яқин турур,\nБерухсат ҳеч босмай қадам\nУл ким уйда ўлтурур.\nҚай аёлки беэҳтиёж\nКўча, бозор айланар,\nШул заҳоти таъқиб учун\nЖину шайтон шайланар.\nУйда ўлтур ва ўйлагил\nУйдаги ҳар аёл олур\nБул дунёнинг бахтин бизга\nҲақ Ўзи қилмиш ато,\nЛек дунёга мағрур бўлма\nУ – ўткинчи бир мато.\nБул матонинг хайрлиси\nИймонли ва хуш аҳлоқли\nЯъниким, сўзи болдир.\nҲаёси йўқ хотинларга\nБало ҳар томондандур,\nҲаёли бўл сен ҳамиша\nҲаё бу – иймондандур.\nБул битарим бари сенинг\nФойданг учун бир хатдур,\nХотинлар-чун бир ҳадис бор\nЯъни, аёл – авратдур.\nЯна билки, хотинларда\nЭрнинг ҳақи кўпроқдир,\nҲақин олган эр эр эрур\nЙўқса қаро тупроқдир.\nЭринг хабар олгувчидир\nҲеч вақт бировга берухсат\nБерма унинг молидан.\nҚизим, эринг сирларини\nҲеч кимсага билдирма,\nТинч оиланг шарафини\nОёқ ости қилдирма.\nБил, тил ботиний тиғиндан\nБанда дили тилингай,\nБил, банда бало домига\nКўпроқ тилдан илингай.\nКўча-кўйдан эр мабодо\nКелтирса камроқ ул-бул,\nАраз қилма арзимас деб\nХуш ҳолда айла қабул.\nНомаъқул сўз дема эрга\nНоҳақ сўзинг соз дема,\nУйга неки топиб келса\nШукр қилгил, оз дема.\nГар бир камлик бўлса уйда\nЖанжал бошлама сира\nЎз дилингни ҳамда ёринг\nДилини қилма хира.\nГап қайтарма эрингга ҳеч\nҚолсин ёмон ҳис ёнга,\nЭсинда тут эрга қарши\nАрзимас бир сабабни деб\nАраз қилмагил салга\nУл арзимас сабаб сабаб\nБўлмасин бир жанжалга.\nАрзимас бир нарсани деб\nКўзлар тўлмасин намга\nЙўл очур жаҳаннамга.\nАрзимас бир нарсага,\nЖиддий сабаб бўлмаса гар\nАрш келадур ларзага.\nАёл зотин ёмон тили\nҲам ноўрин жаҳлидан\nКўпроқ қисми аёл бўлур\nЭмиш дўзах аҳлидан.\nЯна ҳадис, гўё келур\n“Ул хотинки жаннатий гар\nЭр бўлса ундан рози”.\nЭрнинг хотин устидаги\nҲаққи гўё расулнинг\nУммат устиндаги ҳаққи\nКабидур (бу сўз улнинг).\nСўзла ҳар дам паст овозда\nЧиқма асло авжингга\nҲар дам ҳурмат ила қара\nЖуфти ҳалол – завжингга.\nҲар айтилар гап-сўзингни\nТопгил ўз маврудини,\nАксин қилиб кўтарма эр\nУнутмагил ҳар доимо\nҲар дақиқа, ҳар соат,\nШукрда бўл, сабрда бўл,\nБорингга қил қаноат.\nСабр айламоқ ва қаноат\nЭмас ахир қийин иш,\nҚаноат – бу кўп номаъқул\nЭрнинг айрим сўзлари гар\nҚаттиқ ботсада бир оз\nСабрли бўл, бирдан сакраб\nҲамфикр бўл эринг билан\nТопишгил умумий тил,\nДиққат ила тингла уни\nЯкдил бўлишга интил.\nНомаъқул сўз қайтармайин\nАгар оғзинг ёпарсан,\nБешак борни Билгувчининг\nБилки, феълинг туфайли эр\nБахтингдур ё ғамингдур,\nЭринг сенинг жаннатингдур\nЭрнинг дилин ранжитмагил\nЭринг кўзи тушмасин ҳеч\nНожўя бир ҳолатга.\nУй ишига меҳрингни бер,\nИшинг бўлмасин чала,\nҲар нарсангни тоза тутгил,\nҲеч кир қўйма, тозала.\nИсрофдан қоч, бил нелигин\nКам харажат, тежашлик,\nСўнг баракот нелигин кўр,\nБилмассан асло ғашлик.\nТоза қалбли инсонлардан\nОл ҳамиша андоза,\nҚалбинг, руҳинг, бор бутингни\nТутгил ҳамиша тоза.\nБилгил ҳар иш маврудин, ҳар\nИшни қачон қилишни,\nҲар юмушни ўрнида қил,\nЎрнида қил ҳар ишни.\nҲушёр бўлгил, кўча-кўйдан\nЭринг хафа келганда,\nХунук ҳолат бўлур агар\nХуш ҳолат кўрса санда.\nЭринг дилин ранжитгулик\nБирон иш қилма сира,\nНожўя бир амалингдан\nДили бўлмасин хира.\nҲаракат қил эр ҳаққини\nҲам ўз ҳаққинг танишга,\nБул наф берар ўз ёрингга\nЧин дилдан боғланишга.\nБайтларимда битилар ҳар\nСўзимдан шул хулоса:\nҲар доимо орангизда\nБўлсин гўзал муроса.\nБилгил яна не битилмиш\nҲадис битилган хатда,\nБор гуноҳлар тўкилгайдур\nҲар қадамда Ҳақ асрасин\nСизларни турли ғамдан,\nҚоч, ҳар турли тажовуздан,\nҚоч, турли номаҳрамдан.\nСен алардан узоқ бўлгил,\nЁндошмасин ҳеч ётлар,\nАллоҳ ато қилсин сизга\nКўп солиҳ зурриётлар.\nАллоҳ берсин тўп-тўп фарзанд\nОналик бахтига тўй,\nЁдда тутгил! Ҳар болангга\nЧиройли исмлар қўй!\nОиланинг бахти бешик,\nБилдирай бу сирини,\nБахти бутун гар эр-аёл\nСупур-сидир ҳар кун жойинг,\nУйинг бўлсин саришта,\nСаришта ҳар хонадонга\nҲар дам тўлар фаришта.\nТангримизнинг раҳмат нури\nТўлсин уйинг, хонангга,\nҲар доимо ҳурматда бўл\nБул дам сенинг фойданг учун\nБул сўзларни айтарман,\nОта-онанг ҳурмат қил ва\nАларга сўз қайтарма.\nАларнинг ҳар иккисига\nҲурматда бўлгин ҳар пайт,\nШирин қилгил муомаланг\nШирин сўзлар топиб айт.\nДуо олгин амал айлаб\nҲамда ўзинг дуода бўл\nБул кун борар жойинг сенинг\nБул кундан иссиқ ининг,\nИнда иноқ бўлгил қизим,\nБўлса агар овсининг.\nКичик бўлса синглим дегин,\nКатта бўлса опангдур,\nОвсин билан олишганлар\nҲоли ҳамиша тангдур.\nИноқ бўлгин бари бирла\nҲатто ёш ўғил қиз-ла,\nБарига айт ширин сўзинг,\nБарини қизим, сизла!\nҲазил бўлгил ҳар ҳазилга,\nАйланмасин у чинга,\nҲай бер хунук ҳар ҳазилга,\nЯхшиси, ют ичингга.\nМеъёрда тут сен ҳамиша\nБаъзан бехос кулганингда\nБекинг ҳар дам ҳалол қилиб\nЕдирсин ҳар нонингни,\nҲурмат айла ҳар ҳалолга,\nПок сақла иймонингни.\nАсло ружу қўйма хобга,\nОртиқча уйқу зарар,\nКўп ётишдан қомат ҳамда\nКўпроқ тингла соз суҳбатни,\nСўрашса камроқ сўзла,\nҒийбат гапдан узоқ бўлгил\nДоно суҳбатни кўзла.\nОмон бўлсин ҳар қадамда\nҲамиша болам бошинг,\nҲамда бирга омон бўлсин\nҚизим, умр йўлдошинг.\nХаёл қилма хиёнатни\nҚўрққин, қизим учрашингдан\nОйинг берган бўлса бор кўп\nЎзинг ҳам кўп ўқиб билдинг\nКўп хулоса хатларни.\nАлбат онанг ўргатгандур\nБошқа бир адабларни,\nХос ўзга бир гапларни.\nАмал қилсанг бул барига\nБошингга бир бахт қўнгай,\nОнанг айтганларин айтиш\nЭмасдир менга ўнғай.\nЎғлим, энди сенга айтар\nГапларимга қулоқ тут:\nЎйинни энди унут!\nЭнди ёнингда ёринг бор,\nНом олдинг сен “Эр” деган,\nЭр дегани доим болам\nОила ғамин еган.\nЭнди сенинг бошингдадур\nУйда соҳиблик тожи,\nДемак, зиммангда турмушнинг\nҲар турли эҳтиёжи.\nТўйдан аввал кўп гап айтдим\nБироз гаплар дейин боз,\nАввал барин шукри учун\nЎқигил нафл намоз.\nГўзал бўлсин феъл-атворинг,\nҲар ишда ҳар одатинг,\nҲамда гўзал бўлсин мудом\nҲаққа ҳар ибодатинг.\nГар бошингга киймоқ бўлсанг\nТақвоинг туфайли тож,\nҲар дам Ҳақнинг розилигин\nТопмоқликка топ илож.\nҲушёр бўлки олмасин ҳеч\nХиёнат ўз домига,\nУйландинг сўз бериб ўғлим\nАхир Аллоҳ номига.\nШаръий никоҳ хусусинда\nРаббдан олмишсан ризо\nРизоликка рад иш қилсанг\nУйингда тинмас низо.\n“Қилма!” деган ишни қилма,\nУ “Қил!” деган ишни қил.\n“Қилма!” деган ишни қилсанг\nСўнг сўнгсиз ташвишни қил.\nКим ул ваъда аҳдин бузиб\nСочса агар заҳрини\nУл ким бешак қўзғатадур\nБир ҳадис дей, буни англаб\nЁрин суяр бир ёр бўл,\nИкки жағ ва икки оёқ\nАросига ҳушёр бўл.\nҲар эр учун хотин эрур\nОғир гуноҳ эрур билки\nХотин ҳаққининг ҳақинда\nКўпдир ҳадис, ривоят,\nБари билдирурки хотин\nҲаққига эт риоят.\nУлдурким бир бахтли инсон,\nБахтли эр деган улдир,\nАгарким ўз аёлига\nЧин дилдан ул масъулдир.\nАёл учун арзир айтсак\nДилда барча боримиз\nЧунки аёл бизга она,\nЭнди айтар гапларимни\nУл дамда қилма канда,\nЯъни, ўғлим сенга Аллоҳ\nФарзанд ато қилганда.\nГар баркамол бўлсин болам\nДесанг, билгилки, болам,\nБажар барин не буюрмиш\nБизга сарвари олам.\nСирли кўп сўз бор Каломда,\nБордур исломий фарзда,\nБир сир – фарзандга тарбия\nБергил гўзал бир тарзда.\nҒанимат бил тарбияга\nҲар соат, дақиқани,\nЕттинчи кун унутмагил\nСуннат иш – ақиқани.\nҚурбонликка имкон топсанг\nАлбатта бажар буни,\nГўзал самара бергайдур\nБул амалинг якуни.\nАқиқа деб ном берилган\nБул анжуман, бу ҳолат –\nДемишларким, бола соғлом\nРасулуллоҳ ҳам қурбонлик\nАждодлар ҳам қилмиш, демак,\nЯна бир сири: боланинг\nҲаётин бош қисмини\nГўзал, исломий маъноли\nҚўйгин боланг исмини.\nЯна бир энг муҳим ишни\nЛозим эрур билмоқлик,\nАллоҳ ўғил фарзанд берса\nЛозим суннат қилмоқлик.\nФарзанд кўргач ўтказиб сен\nЕтти ёз, етти қишни\nБериб диний тарбияни\nЎргат намоз ўқишни.\nЎз ҳолига қўйма уни\nБул ишга қаттиқ тургин\nЎн ёшда ҳам ўқимаса\nСўнг майли аста ургин.\nДона-дона қилиб сўзла\nАйтар гапинг ҳар бирин,\nМуомаланг дағал қилма\nСўзларинг бўлсин ширин.\nИлож қил ва ислом илмин\nКўп ўргат, ўргатма кам,\nЛек унутма, ўргат албат\nДунёнинг илмини ҳам.\nБоланг қўллари кўксида\nБерсин ҳар саломини,\nЎргат, ўқиб ул ёд олсин\nҲамда тўғри танит унга\nМанъ қилинган ҳар нарсадан\nТорта олсин қўлини.\nҲар номаъқул нарсаларга\nҲушёр бўлгил, айтмасин ул\nҲар хил хунук сўзлар дема\nБолангга ҳам дедирма,\nХунук сўз айтишга сабаб\nҲаром луқма едирма.\nЎйламаки ҳаром луқма\nҲалол бўлиб сингадур,\nГар едирсанг ул луқмани\nҲалол есанг тинч, хотиржам,\nСокин ўтар ҳар онинг.\nҲалол топиб, ҳалол ейиш\nЧин эр ҳар дам пок ният-ла\nҲалол топиб ишлайдур,\nЎз вақтида ҳис қил, ўғлим\nЧунки сенинг зиммангдадур\nТежамкорлик ҳисси сенга\nҲар дамда бўлсин ҳамкор,\nБул ҳақда ҳам ҳадис бордур:\n“Фақир бўлмас тежамкор”.\nЭҳтиёт бўл, ҳасисликка\nҲасислик бу – ихтиёрий\nҲолдан келар бир хорлик.\nҲаддан ортиқ тежамагил\nЎйлаб уйинг эртасин\nБугунинг бил, қирқма асло\nҲақ қиз фарзанд ато этса\nАраз қилмагил зинҳор,\nЁринг дилин ранжитмагил,\nҚаттиқ сўзлаб қилма хор.\nҚиз бор уйда барокат бор\nЯъни, ул уй ризқи мўл,\nШукр қилгил сен Шакурга\nҚўл очиб дуода бўл.\nҚиз фарзандга ёмон назар\nҲаёлинг қилмасин банд,\nБизнинг шарафли исломда\nАёл мавқеи баланд.\nҲамиша қилгил ният,\nАёлингга сен туфайли\nЕтмасин ҳеч азият.\nАёлингга кўп ҳолатда\nСўзинг айтгил эркалаб,\nБу – оиланг тинчи эрур\nБул эрур сендан талаб.\nАёлингга ҳеч бир дамда\nЗулм этма бениҳоя,\nХулқини хуш айламоққа\nҲаракат қил Ҳақ Сўзидан\nХуш хулоса олишга,\nАввал панд қил аёлингни\nТўғри йўлга солишга.\nГар пандингга қулоқ солмай\nЧиқмоқчи бўлса бошга\nОғир бўл-у, астагина\nЁтоғинг қилгил бошқа.\nШунда ҳамки аёл дили\nГар бўлмаса пайваста\nСўнгги чора ул эрурким\nМайлига ургил аста.\nҲаётдаги ҳар ҳолатни\nСинчиклаб ҳушёр кузат,\nСўнг таққослаб оқ-қорани\nФеълу атворинг тузат.\nСен мукаммал билсанг агар\nНедур исломий аҳлоқ\nФарқин англаб биладурсен\nНедур қора, недур оқ.\nТўғри йўлда тўғри юргил,\nҲушёр боқ ўнг-сўлингга,\nНогоҳ тўсиқ, чоҳ тушмасин\nАзизларим амал қилинг\nШул ўринда бир сўз айтай\nДўстим Қобил қорига.\nАллоҳ яна зиёд қилсин\nҲамда халққа манзур қилсин\nҲақ сўз айтар нафасин.\nДўстим бериб бул мавзуни\nБел боғладим бул ишга,\nАллоҳ қўллаб оз муддатда\nБаҳра топиб бул битикдан\nДуога қўл очганда\nДўстим Қобил қорини ҳам\nДуо қилинг сиз анда.\nҲижрий: 1430-йил, жумодус-соний 10-куни;\nМилодий: 2009-йил, июн ойининг 4-куни.\n05:00 / 07.03.2017 3284\n05:00 / 07.03.2017 2183\nЮСУФ АЛАЙҲИССАЛОМ ҚИССАСИОтаси суярди кенжа ўғлини...Ҳажрида ёш тўкиб йиғларди юмюм.Сўндирмоқ бўлишди дилда чўғини,Бироқ, умидини узмади бир зум.Ўлдирмоқ бўлишди давоми...\n2343 05:00 / 07.03.2017\nҚЎШИМЧА ҚЎРИҚҚуршовдаюртимнинг қабристонлари, қабрлар оғзида тўхтаган пахта, гўё шўрликларнинг арзон жонларин қутқариб қолгандай милёнлаб лаҳад. Шўрликларбир давоми...\n2333 05:00 / 07.03.2017\nКириш Аллоҳ таолога ҳамду санолар, Расули Акрам соллаллоҳу алайҳи васалламга дуруду саловатлар бўлсинБуюк шоиримиз Алишер Навоий ҳазратларини тилга олар давоми...\n2002 05:00 / 07.03.2017\nЕТТИНЧИ БОБ МУНОЖОТАллоҳим, Ўзингга бош эгган бандаБошқалар наздида энг кучли одам.Аллоҳим, исломла улғайган тандаКибруу риё бўлмас зарра бўлса ҳам.Аллоҳим, Сен давоми...\n3001 05:00 / 07.03.2017


Бодринг касалликлари ва даволаш чоралари | Агро-Олам.Uz\nБош саҳифа Деҳқончилик Бодринг касалликлари ва даволаш чоралари\nБодринг касалликлари ва даволаш чоралари\nБодрингнинг ҳам бошқа сабзавот махсулотларига ўхшаб бир қанча касалликлари борки, уларни билиш фойдадан холи бўлмайди. Касалликлар кўпинча август ойида пайдо бўлади ва тез ривожланади. Лекин бодрингдан кўплаб хосил олинаётган даврда кимёвий препаратлардан фойдаланиш мумкин эмас. Кимёвий моддалар билан ишлаганда албатта шаҳсий химоя қоидаларига қатъий риоя қилиш зарур бўлади.\nХосил йиғиб олинганидан сўнг, албатта ўсимлик қолдиқларини йўқотиш ва ёқиб юбориш керак, ерни эса минерал ва махаллий ўғитлар сочиб хамда унга керакли кимёвий химоя воситалари билан ишлов берган холда бир неча марта чуқур хайдаш керак бўлади.\nБодрингни иссиқхоналар шароитида етиштирилганда ҳам юқорида кўрсатилган санитар-профилактик тадбирларга риоя қилиш керак бўлади (яъни, ўсимлик қолдиқларини йиғиш, дезинфекция қилиш ва йўқотиш, иссиқхона элементларини хамда ундаги тупроқни дезинфекция қилиш).\nБегона ўтлар билан курашиш, агротехника тадбирларини тўғри ташкил қилиш ва ўтказиш, алмашлаб экиш, иссиқхонада бир вақтнинг ўзида сабзавот ва гуллар ўстирмаслик, кўчатларни жуда хам зич экмаслик, ўғитларни нормадан кўп миқдорда солмаслик (айниқса азотли ўғитларни), иссиқхонада хаво ва тупроқнинг оптимал хароратини сақлашга эришиш – бодрингнинг касалликларга чалинмаслигининг асосий шартларидандир.\nБодринг уруғларини икки йил сақлагандан сўнг экиш мақсадга мувофиқдир. Агар бундай имконият бўлмаса, у холда уруғларга термик ва кимёвий усулларда ишлов бериш керак бўлади. Термик ишлов беришда уруғларни уч сутка 50-52 градусда, кейин бир сутка 80 градусда ушлаб туриш керак бўлади. Уруғларга кимёвий ишлов беришда қуйидаги препаратлардан фойдаланиш мумкин: 70% ли Тигам қуруқ порошоги (3-4 кг/тонна) ёки 80% ли ТМТД қуруқ порошоги (4 кг/тонна).\nДоимий ва систематик равишда касалланган ўсимликлар ёки унинг баргларини йўқотиш зарур. Агар бодринг ўсимлиги танасида оқ ёки кўкимтир чириш касаллиги белгилари пайдо бўлса, касалланган жойларни 50% ли Роврал ёки 50% ли Ронилан ёки 50% ли Сумилекс порошокларини мел ёки охак билан 1:1 ёки 1:2 нисбатда аралаштириб суртилади.\nУнли шудрингга қарши самарадор курашиш учун бир қанча фунгицидлардан фойдаланиш мумкин. Масалан 5% ли Байлетон қуруқ порошоги (1-3 кг/гектар), 50% ли Каратан эмулсияси (0,5- 1 литр/гектар), коллоидли олтингугурт ёки олтингугурт қуруқ порошоги (2-4 кг/гектар).\nУнли шудринг ва сохта унли шудринг касалликларига қарши Топсин-М дан 0,7 кг/га ёки Топаздан 0,5 л/га қўллаш мумкин. Сапрол эса 0,8 л/га хисобидан ёхуд сувда эрувчан 85% ли олтингугуртдан 4 кг/га хисобидан пуркаш мумкин. Юқорида келтирилган препаратлар очиқ майдонларда гектарига 600 литр, ёпик майдонларда эса 1 тонна сувга аралаштириб сепилади.\nЭнди Ўзбекистонда махаллийлаштирилган бодринг навларининг энг асосий касалликлари ва уларга қарши қандай курашиш кераклиги хакида маълумот бериб ўтамиз:\nМозаика касаллигига йўлиққан бодрингларниг ёш барглари сарғиш-яшил тусга киради, мевалари хунуклашади ва эски барглар юзаси ғадир-будур бўлиб қолади.\nБу касалликка қарши самарадор кураш чоралари қуйидагилар: бодринг уруғларини экишдан аввал 1% ли Калий марганец (марганцовка) эритмасида 30 минут давомида зарарсизлантириб, сўнгра оқар сувда ювилиб қуритилади. Ундан кейин 2-3 марта қуйидаги эритма пуркалади: 1 литр ёғи олинган сут, 5 грамм Бор элементи ишқори (борная кислота), 20 грамм арзон Кемира ёки «Сударушка» озуқаси ва 9 литр сув. Бундай ишлов беришлар оралиғи 10-12 кун бўлиши керак.\nАнтрактоз касаллигига дучор бўлган бодрингларнинг баргларида йирик сарғиш-қўнғир доғлар пайдо бўлади ва натижада барглар қурийди. Бодрингнинг банд ва новдалари эса кейинрок қорая бошлайди, мевалари аччиқ бўлиб қолади. Касаллик хаво намлиги юқори бўлган шароитларда кучаяди. Бу касаллик ўсимлик қолдиқлари орқали ва баъзан уруғлардан ҳам тарқаши мумкин. Касалликка қарши кураш чоралари: унга йўлиққан бодрингларни 1% ли Бордосс суюқлиги ёки 0,4% ли Хом препарати билан пуркаш яхши натижаларга олиб келиши мумкин.\nУнли шудринг касаллигига йўлиққан бодрингларнинг барглари юзасида оқ унсимон доғлар пайдо бўлади ва улар кейинроқ барглар остида, бандлар ва новдаларда ҳам пайдо бўлади. Юқори хаво намлиги касаллик ривожланишига туртки бўлади. Касаллик замбуруғлари ўсимлик қолдиқларида ҳам сақланиб қолади ва хаво орқали тарқайди. Кураш чоралари: хар 100 кв. метр ер майдонига 300 грамм хисобидан туюлган олтингугурт чанглатиш ёки 0,3% ли коллоидли олтингугурт пуркаш амаллари хар 7-8 кунда такрорланиб турилиши керак бўлади. Бундан ташқари 4-6 грамм Квадрис, 2-3 грамм Строби, 10 мг Топсин ёки 1,5 грамм Топазни 10 литр сувга солиб, пуркаш ҳам мумкин (хар 100 квадрат метр хисобидан).\nПероноспороз (сохта унли шудринг) касаллигига чалинган бодринглар баргларининг юзасида сарғиш-сариқ доғлар пайдо бўлади, улар кейинчалик қўнғир-сариқ тусга киради, пастки тарафда эса кулранг-сафсар рангли ғубор пайдо бўлади. Кейинчалик доғлар катталашиб, барглар қурий бошлайди. Касаллик ўсимлик қолдиқларида сақланиб қолади. Кураш чоралари: Ўсимликка 1% ли Бордосс суюқлигини ёки 0,4% ли Хом препаратини ёхуд 20 г Оксихом, 20 грамм Ридомил, 4-6 грамм Квадрис ёки 3 грамм Стробис препаратларидан бирини пуркаш касалликни енгишга ёрдам беради.\nБактериоз (Киррали доғланиш) касаллигида бодринг баргларида ёғсимон, қиррали жигарранг доғлар пайдо бўлади ва натижада барглар сўлинқираб, қўнғирлашади ва тўкилиб кетишади. Новдаларда, баргларда ва меваларда катта бўлмаган сувли доғлар кўриниб, кейинчалик чуқур яраларга айланади. Касаллик ривожланишига юқори хаво намлиги ва харорат сабаб бўлади. Инфекция уруғларда ва ўсимлик қолдиқларида сақланиб қолади.\nКураш чоралари: Ўсимликка 1% ли Бордосс суюқлигини ёки 0,4% ли Хом препаратини пуркаш яхши натижа беради.\nКулранг чириш касаллигида бодринг ўсимлигининг зарарланган қисмларида замбуруғнинг кулранг ғубори пайдо бўлади ва меваси чириб, тўкилади. Замбуруғ ўсимлик қолдиқларида сақланиб қолади. Кураш чоралари: 10 грамм Топсин ёки 15-20 грамм Эупарен препаратларини ишлатиш яхши самара беради.\nМанба: Ўсимликлар касалликлари ва зараркунандаларига қарши кураш. Тузувчи Р.Х. Аюпов. – Т.: Иқтисод-Молия, 2007. – 124 бет


13:00 / 01.02.2021 1288 pdf Ўқиш режими + -\nАқлини ишлатган одам дунёдаги юлдузлар, сайёраларнинг ҳаракатининг ўзидан Аллоҳ таолонинг борлигини билиб олиши қийин иш эмас.\nАллоҳ таоло Ёсин сурасида қуйидагиларни айтади:\nوَالشَّمْسُ تَجْرِي لِمُسْتَقَرٍّ لَّهَا ذَلِكَ تَقْدِيرُ الْعَزِيزِ الْعَلِيمِ۝\n«Қуёш ўз истиқрори учун юрадир. Бу ўта иззатли, ўта билувчи Зотнинг ўлчовидир» (38-оят).\nАвваллари олимлар «Қуёш жойида собит туради, бошқа сайёралар унинг атрофида айланади», деб айтар эдилар. Кейинги кашфиётлар қуёш ҳам ҳаракат қилишини кўрсатди.\n«Бу ўта иззатли, ўта билувчи Зотнинг ўлчовидир».\nАллоҳ Азиздир. Барчадан ғолибдир. Ҳар бир нарсага қодирдир. Ўта билувчи Зотдир. Қуёш ўша Зот тақдир қилган жараёнда ҳаракатланади. Шунинг учун у вазифасини бекаму кўст адо этиб турибди.\nوَالْقَمَرَ قَدَّرْنَاهُ مَنَازِلَ حَتَّى عَادَ كَالْعُرْجُونِ الْقَدِيمِ۝\n«Ойни эса токи эски (хурмо) шингилидек (ҳолга) қайтгунига қадар манзилларини бичиб қўйганмиз» (39-оят).\nОй ҳам, қуёш ҳам думалоқ шаклдаги самовий жисмдир. Инсоннинг кўзига қуёш доим бир хил суратда кўринади. Лекин ой бир ой давомида йигирма саккиз хил шаклга киради. Аввал кичик ҳилол бўлиб кўринади. Кундан-кунга катталашиб, тўлин баркашга айланади. Кейин яна аста-секин ҳилол ҳолига қайтади. Чунки Аллоҳ таоло ой учун манзиллар бичиб қўйгандир. Аллоҳ унинг учун йигирма саккиз манзилни бичиб қўйган. Ҳар куни ҳар хил манзилдан чиқади, ҳар куни ҳар хил ҳажмда кўринади.\nУламоларимиз ояти каримадаги «токи эски (хурмо) шингилидек (ҳолга) қайтгунга қадар» деган жумлага алоҳида эътибор берадилар. Араб тилида хурмо мевасини тутиб турувчи шингил аржун дейилади. Оятда Ой худди эски аржун ҳолига қайтгунга қадар деб васф қилинмоқда. Яъни уни ойнинг охирида эски аржун ҳолига қайтарамиз, дейилмоқда. Меваси узиб олинган шингил ҳилолга ўхшаб қолар экан. Лекин ҳилол билан ҳилолнинг фарқи бор. Янги туғилган ҳилол тамоман бошқача бўлади. Унда янгилик, гўзаллик, ҳаёт аломатлари барқ уриб туради. Охирида ҳилол шаклига келган ой эса эски аржун – қуриб қолган шингилга ўхшаб, кўримсиз бўлиб қолади.\nБу оятда ойнинг яратилиши, осмонда тутиб турилиши, инсон учун беминнат хизматкор қилиб қўйилиши ва унга тегишли бошқа мўъжизалар ҳақида эмас, унинг янгидан пайдо бўлиб, яна эски ҳолига қайтиши, сўнгра яна янгидан туғилиши ва бу ҳол бардавом экани ҳақида гап бормоқда.\nДунё бунёд бўлганидан буён ойни шундай бир низомга солиб қўйган зот Аллоҳ таоло эмасми?!\nلَا الشَّمْسُ يَنبَغِي لَهَا أَن تُدْرِكَ الْقَمَرَ وَلَا اللَّيْلُ سَابِقُ النَّهَارِ وَكُلٌّ فِي فَلَكٍ يَسْبَحُونَ۝\nБирон марта кечаси кундуздан ўзиб кетган эмас. Йил – ўн икки ойнинг ҳар туни қачон бошланиб, қачон тамом бўлиши, куни қачон бошланиб, қачон поёнига етиши дақиқасигача аниқ. Дунё бунёд бўлганидан буён бу жараён ҳеч ўзгармай давом этиб келмоқда. Бу қоидани тақдир қилган зот Аллоҳ таоло эмасми?!\nОсмондаги қуёш, ой ва бошқа сайёраларнинг «ҳар бири фалакда сузиб юрар».\n11:00 / 01.02.2021 1288\n15:00 / 01.02.2021 1420\n3037 15:04 / 30.09.2019


Сизга тақиқланган нарса ташлаб қўйишса нима қилиш керак? » Ўзбекистон янгиликлари – Zamin.uz\nСизга тақиқланган нарса ташлаб қўйишса нима қилиш керак?\n12 июнь 2019, 00:20\nКимларга наркотик ёки "Ҳизбут-таҳрир" варақасини ташлаб қўйиш хавфи бор?\nҚандай тайёр бўлиш керак?\nУшланаётганда нима қилиш керак?\nУшлангандан кейин нима қилиш керак?\nЯнгиликлар » Жамият » Сизга тақиқланган нарса ташлаб қўйишса нима қилиш керак?\n21:15 ИИВ раҳбари Путиндан полициянинг икки генералини ишдан бўшатишни сўрамоқчи\n17:26 Қозоғистонлик таниқли журналист поезд остига ўзини ташлаб ҳалок бўлди\n13:26 Сизни ички ишлар ходими тўхтатди: нима қилиш керак?


Лукашенко Минскдаги жоме масжидининг очилиш маросимида барчани лол қолдирди » Ўзбекистон янгиликлари – Zamin.uz\nБеларусь президенти Александр Лукашенко Минскдаги жоме масжидининг очилиш маросимида ўзининг хатти-ҳаракати билан кўпчиликни лол қолдирди. Бу ҳақда Kun.uz сайти хабар бермоқда.\nБеларусь муфтийси дастлаб Ражаб Эрдўғанга Қуръони карим тутказади ва Туркия президенти уни ўпади. Шундан сўнг Лукашенко ҳам Қуръони каримни ўпади. Бироқ маҳаллий БЕЛТА агентлиги ушбу воқеа тасвирлаган суратни ошкор қилмади. Шундай бўлса-да, ушбу сурат Туркиянинг Posta сайти орқали чоп этилди.\nЭслатиб ўтамиз, 11 ноябрь куни Александр Лукашенко ҳамда Ражаб Эрдўған Минскдаги жоме масжидини очиб беришда иштирок этишганди.\nТеглар: ўтамиз Эслатиб масжидини да суратни тутказади\n22:29 / 29-04-2017\n21:56 / 23-04-2017


Айниқса, қишда ҳам ҳовлисини яшнатиб қўйиб, яхшигина даромад олаётган ҳамюртларимиз сафи кенгаймоқда. Бу ҳам давлатимиз томонидан ишбилармон томорқачиларни қўллаб-қуватлашга, турли бюрократик, сунъий тўсиқларни бартараф этишга, имтиёзли кредитлар ажратишга қаратилаётган эътибор натижаси дейиш мумкин.\nНаманган вилоятининг «Юқори Чўжа» маҳалла фуқаролар йиғинида истиқомат қилувчи Зокиржон ҳожи Йигиталиевнинг исмини айтмасдан ҳам «гулчилик бўйича моҳир уста» десангиз, каттаю кичик бирдай танийди.\nЗокиржон аканинг хонадонига кирганимизда юқоридаги сўзлар қанчалик ҳақиқатга яқинлигига яна бир бор амин бўлдик. Ҳожи ота турмуш ўртоғи Замирахон опа билан кўп йиллардан буён гулчилик билан шуғулланиб келишади. Ҳозир улар тўрт фарзанднинг ота-онаси, ўн бир набиранинг бобо-бувиси бўлишса-да, бир соат ҳам бекор ўтиришмайди. Томорқалари яшнаб туриши учун доим нимадир билан банд.\nМана шундай ҳалол меҳнат бу оиланинг тотувлиги, аҳил-иноқлигининг сири дейиш мумкин. Рўзғордаги хайр барака ҳам шунда, албатта. Ҳатто ота биз билан суҳбатлашиш жараёнида ҳам бекор турмадилар, тупроқ босиб қолган гул кўчатларини меҳр билан тозалаб турдилар.\nҲозирда Зокиржон ҳожи яшаш хонадонининг олти сотихли ерида бешта катта-кичик иссиқхоналар ташкил этиб, юздан ортиқ гул кўчатлари етиштирмоқда. Шу билан бирга, ҳовлида мушмула (япон ўриги) ҳамда шамшод, магнолия, кўктерак, павловния каби мевали ва манзарали дарахт кўчатлари етиштириш йўлга қўйилган. Бу боғбон оила яқинда лавр япроғи кўчатини ҳам ҳудуд иқлим шароитига мослаштириш бўйича иш олиб бориб, катта ютуқларга эришгани қувонарлидир.\nТиниб-тинчимас қаҳрамонимиз оила аъзоларининг барчасини иш билан таъминлагани, меҳнатининг ортидан уйлар қуриб, тўйлар қилгани, замонавий автоуловларда юргани, шунинг баробарида, йилига 100-120 миллион соф даромад олишини камтарлик билан айтиб ўтдилар.\nБиз отахон билан хайрлашиб кетар чоғимизда, тўрт мучаси соғ баъзи бақувват эркакларимизнинг «берсанг ейман, урсанг ўламан» қабилида йўл тутиши, томорқасини йил ўн икки ой «дам олдириб» қўйиб, ўзи эса идорама-идора моддий ёрдам, ишсизлик нафақаси сўраб юриши кўз олдимиздан ўтди.\nАвазбек КАРИМОВ, Ўзбекистон Экологик партияси Норин тумани кенгаши раиси


Луқмони Ҳаким ўғилларига шундай деган экан: «Эй ўғлим, тавбани кечиктирма! Чунки ўлим кутилмаганда келади. Ким тавбани кечиктириб, нажотга шошилмас экан, иккита катта хатар ичида қолади: биттаси – гуноҳлар зулмати тўпланиб, қалбни тўла қоплайди, сўнг уни муҳрлаб ташлайди. Гуноҳ муҳрланган қалбдан ўчмайди: иккинчи хатар – касаллик ёки ўлим тавбадан илгари келиб, хатоларни ўнглаш учун вақт қолмайди».\nҲар бир банда хатокор. Инсон дунё ҳаётида билибми-билмай турли хатоларга йўл қўяди, гуноҳ ишларга қўл уради, Аллоҳ таоло қайтарган бирор амални қилиб қўяди. Гуноҳ ва хатоларнинг ювувчиси, кетказувчиси тавба ва истиғфордир. Истиғфор–Аллоҳдан кечирим сўраш, тавба эса келажакда ўз амалларининг ёмонлигидан сақлашни ният қилишдир. Инсон тавба қилсагина ва бузган нарсаларини тузатсагина, Аллоҳ таоло унинг тавбасини қабул қилади. Чунки яратган Парвардигорга холис тавба қилиш денгиз кўпигидан кўп гуноҳи бўлса ҳам кечирилишига сабаб бўлади. Холис тавба қилиш гуноҳларига ва хатоларига астойдил афсусланиш, надомат чекиш, энди бу гуноҳларга қайтмасликка азму қарорга келиш орқали рўёбга чиқади.\nПайғамбаримиздан соллаллоҳу алайҳи ва саллам ривоят қилинади: «Эй одамлар, Аллоҳга тавба қилинглар! Мен бир кеча-кундузда юз марта тавба қиламан». У зот шундай деб турганларида биз, умматлари тавба қилмасдан ва истиғфор айтмасдан умр ўтказишимиз нечук бўларкин?! Яъни, тавба ҳар қандай шароитда, ҳеч бир истисносиз вожибдир. Банданинг тавбаси тугал ва умр бўйи давом этса, мақсадга мувофиқ бўлади.\nКиши тили билан тавба қилсаю, феъл-одатини ўзгартирмаса, бунақа тавба ёлғончининг тавбаси бўлади. Пайғамбаримиз соллаллоҳу алайҳи ва саллам: «Тили билан тавба қилиб, гуноҳни эса ташламасдан ҳамиша ва доим қилиб юрадиган бундай одамни Парвардигорини масхара қилувчидир», деганлар. Юракдан пушаймон бўлиб, бошқа гуноҳ ишга абадий қайтмасликка чин кўнгилдан ният қилиб тили билан истиғфор айтиш тавбаи насуҳдир.\nБанда учун тавба қилиш вожиблиги Қуръони карим ва ҳадиси шарифларда кўп зикр этилган. «Ҳозир эрта, вақти келганида тавба қилиб олармиз», деган фикрлар фикрларнинг энг ёмонидир, қаттиқ адашувдир. Аллоҳ таоло билиб ё билмай қилинган хатоларни чин тавба туфайли кечиради. Тавбани давомли қилиш ҳам вожибдир. Жон ҳалқумга келмасидан илгари тавба қилиш зарур. Ундан кейин кеч бўлади. «Гуноҳларим кўп, Аллоҳ таоло уларни кечирармикин» деган шубҳа-гумонлардан узоқ бўлиш даркор.\nДругие материалы в этой категории: « Қалбни қорайтириб, баракани кетказадиган гуноҳ\tМуносабат: Дин равнақи ва халқ манфаатини ўзида мужассам этган Фармон »


02 июн 2020, Тошкент вақти: 22:57\nТермиз. “Биз – сурхондарёлик журналистлар, вилоятимизда санъат соҳасидаги муаммолар ҳақида маҳаллий матбуотда ёза олмаганимиз сабабли, ушбу мактуб-мақолани “Сиздан Телеграм”га йўлламоқдамиз.\nЖорий йил 3 февралда давлатимиз раҳбари “Ўзбекистон Республикаси Олий ва ўрта махсус таълим вазирлигининг ўрта махсус касб-ҳунар таълими маркази фаолиятини такомиллаштириш тўғрисида”ги қарорга имзо чекди. Ушбу қарор чиққанидан кейин Термиз шаҳридаги санъат йўналишидаги ўқув юртларида фаолият юритаётган ўрта махсус маълумотли кадрларни ёппасига ишдан бўшатиш тўғрисида огоҳлантириш хати берилди. Аслида, ўрта махсус дипломли кадрларни ишдаш бўшатиш билан муаммо ҳал бўлиб қолмайди (улар орасида олий маълумотлар кадрлардан билимдонроқ, фидойироқ ёшлар ҳам бор). Келинг, вилоятимизда санъат соҳасидаги айрим муаммоларга эътибор қаратайлик.\nТермиз давлат университети таркибида Мусиқий таълим факультети фаолият юритмоқда. Аммо бу даргоҳда таълим сифати талабга жавоб бермайди.Ўрганишларимизга кўра, ушбу йўналишда таҳсил олаётган талабалар санъат, ижод билан шуғулланиш ўрнига асосан умумтаълим тизимидаги фанларни ўқиб, кўпинча ёзув-чизув амалиётлари билан банд бўлмоқда. Мусиқий таълим факультети санъаткорларни эмас, тилчию тарихчиларни ўқитмоқда.\nТермизда санъат коллежи ҳам бор. Бошқа вилоятлардаги санъат коллежлари битирувчилари орасидан шу кунга қадар халқ суйган санъаткорлар, машҳур артистлар, санъат арбоблари етишиб чиққан. Лекин Термиз санъат коллежи талабалари орасидан атиги 3-4 нафар “Шуҳрат” медали соҳиби чиқди, холос. Бунинг учун фақат талаба ёшларни айблаш тўғри эмас. Талабаларнинг айтишича, улар ижодий танловларда қатнашиш учун моддий имкониятга эга эмас, сафар харажатларини қоплаш учун кўпинча ҳомий топилмайди. Коллежнинг бу аҳволга келиб қолишида уни 14 йилдан бери бошқариб келаётган директорнинг ҳам “хизмати” катта. Ҳайрон қоладиган жиҳати, 2005, 2016 йилларда мансаб сохтакорлиги, мулкни талон-тарож қилиш каби жиноятларда айбланган раҳбар бемалол ишлаб юрибди. Майли, жиноят қилибди, бунинг учун ҳуқуқ идоралари қонуний баҳо берсин. Аммо раҳбар санъат коллежини ривожлантириш учун жон куйдирмаяпти-да. Директорнинг ўринбосарлари ҳам санъатдан узоқ соҳалар мутахассиси экани одамни ҳайратга солади.\nСанъатни ривожлантириш учун вилоятларимизда “филармония”деб аталган санъат марказлари ташкил қилинди. Сурхондарёда филармония раҳбарлигига ҳам санъат соҳасидаги ҳақиқий ижодкорлар қолиб, бошқарманинг қоғозбозликка муккасидан кетган кадрлари тайинланди. Филармония қошида концерт бериб ҳеч бўлмаганда бир соат халқ кўнглини хушнуд қиладиган ансамбль, оркестр ёки ижодий жамоа шакллантирилдими? Қайдам...\nГапираман десангиз гап кўп. Вилоятимизда ташкил қилинганМақом санъати марказига ҳам математик бадиий раҳбарлик қилмоқда. Бастакорлар уюшмаси ҳам Термиз санъат коллежи раҳбари қўл остида.\nСанъат ташкилотлари раҳбарлигига ижодий соҳага жон куйдирадиган, санъатни ҳаёти мазмуни деб билган заҳматкашлар инсонлар қўйилиши керак. Акс ҳолда, санъат ташкилотлари маъмурий-буйруқбозлик идораси бўлиб қолаверади. Маданият вазирлиги ҳам ўрта махсус дипломли ёшларни ишдан\nчетлатиш ўрнига юрагида ўти бор ижодкор мутахассисларни асраб-авайлаш ва уларнинг янги авлодини шакллантириш ҳақида қайғуриши керак”.


Фаррух Жабборов (1985) | www.ziyouz.uz\nБош саҳифа Ўзбек насри онлайн антологияси Фаррух Жабборов (1985)\nРубрика: Фаррух Жабборов (1985)\nФаррух Жабборов 1985 йили Жиззах тумани Шариллоқ қишлоғида туғилган.2007-йили Ўзбекистон давлат жаҳон тиллари университети халқаро журналистика факултетининг бакалавриатурасини, 2012-йили Ўзбекистон миллий университети журналистика факултетининг магистратурасини тамомлаган.2006-йили “Ҳуррият” газетасида иш бошлаган. Ҳозирда “Маърифат”-“Учител Узбекистана” газеталари таҳририятида хизмат қилади.“Мен қайтиб келаман” (Тоғай Мурод замондошлари хотирасида) китоби, “Олтин кўприк” ёш ижодкорлар тўпламини нашрга тайёрлашда иштирок этган.\nФаррух Жабборов. Қаватма-қават (ҳикоя)\nКўпқаватли уйнинг пойида турибман. Тепага қарайман: бала-а-анд, осмонга тираб қўйилган устундай, боши булутларга тегай дейди; ўзиям ғалати қурилган, неча қаватлигини билиб бўлмайди. Қачонлардир пуштига бўялгани сезилади; қовурғасимон бўртиқ балконлар тўқроқ рангда, кўзга янада бўртиб кўринади. Бинонинг кунботар тарафидаги ойналарда шом давоми…\nФаррух Жабборов. Гадойтопмас Fashion Shou (ҳажвия)\nБизнинг қишлоқ ҳам чакана ци-ви-ли-за-ция-лашмаган. Ҳозир мен (ҳа, каллам қурсин, “ман” десам бўлар экан, кейинги гал инобатга оламиз) сизга бир-икки воқеани айтиб берсам, ўзингиз ҳам беш кетворасиз, ока (ана энди жойига тушди)! Тан берганингиз майлига-я, қишлоғинг ци-ви-ли-за-циянинг нақ киндигида экан-у, давоми…\nФаррух Жабборов. Олам бус-бутун… (ҳикоя)\nЧоп этилган 24.03.2015 МуаллифZiyouz.uz\nОсмоннинг таги тешилди: ёмғир ёғди, шовва ёғди. Челаклаб қуйди, деганлари ҳам бунча бўлмас-ов. Жузумкўз момо айвонга чиқиб, устунга суянганча кунботарга кўз тикди. Оқ рўмоли сирғалиб бошидан тушди, кўк рўмолининг четидан оппоқ сочлари кўриниб қолди. Кўзлари мўлт-мўлт этди, икки томчи ёш давоми…\nФаррух Жабборов. Ой нурида мутолаа (бадиа)\nОппоқ тўшларини осмонга бериб ётган тоғлар этагига қўй-қўзилар ёйилиб кетган. Қуёшнинг илк заррин нурлари қорли чўққиларга тушиб, тоғ бошини яшнатиб юборади, азим арчаларнинг учларини ёритади. Сўнг дам ўтмай, нур Қашқабулоқнинг жилғаларида жилваланади, тонг саҳардан муздек сувни сипқораётган болакайнинг кўзларида акс давоми…\nФаррух Жабборов. Ўнг томонда туринг… (ҳажвия)\n— Ҳей, чойни қайтарманг! Энди, ошна, нима десангиз денг, шу чой қайтариш эскиликдан қолган-да. Ўзим гувоҳ, чой қайтараман деб қўлини куйдириб олганлар қанча, — деб Низом чойнакни Эргашнинг қўлидан олди. — Мана, мисол учун, кечагида янгангизнинг қўли куйиб қолди.Янги қурилган, давоми…\nФаррух Жабборов. Қайтиш (ҳикоя)\nҚишлоқнинг чанг кўчаси бўйлаб кетиб бормоқда, бир маҳзун, бир ғамгин, бир башанг йигит. Ўша сен бўласан, ўша — МЕН! Қишлоғингни соғиниб кетасан… Автобус сени тупроқ йўллар бошига ташлаб ўтади. Ҳозир бутун қишлоқ қаршингга чиқадигандек. Шаҳарда ўқишингни кўрсатиб қўймоқчисан, шимингнинг балоғини давоми…\nФаррух Жабборов. Туя думига илинган мактаб (ҳажвия)\nТанишув Жўғрофия дафтарингизга ёзиб қўйингким, мухбиримиз Абу Колумб ибн Берунийнинг хабар беришича, Аломат қишлоғида ҳам “супермактаб” топилибди. Унинг координаталари ҳақида аниқ маълумот йўқ, лекин Тошкентдан узоқлиги аниқ. Мазкур мактабнинг физика, кимё, жўғрофия, математика… фанлари ўқитувчиси (ўқитувчилари деб ёзмоқчи эдик, ҳаммаси давоми…\nФаррух Жабборов. Трамвайда юриш машаққатлари (ҳажвия)\n“Ёзувчи нафақага чиқмайди”. Тоғай Мурод айтган. “Ёзувчи дам олаётганда ҳам ишлайди”. Абдулла Қаҳҳор айтган. Масалан, бировнинг оёғини трамвай босиб кетса, ёзувчи вазиятни, одамларнинг ўзини тутишини тасвирлаб қоғозга тушириб қўйиши керак. Мабодо қачонлардир асар ёзишда шу эпизодга зарурият туғилса, ҳеч ким давоми…\nФаррух Жабборов. Шаҳарнинг пашшалари (ҳажвия)\nЧўлда пашша бўлгич эди, пахтазор далада пашша бўлгич эди. Тошконингда ҳам пашша кўп экан. Мен қишлоқнинг боласи бўлсам, кенг дала-яйловда елиб югуриб юрган бўлсам, шаҳарингнинг бетонига қандай сиғай, деразаларни ёппасига очиб қўяман-да. Китобларда ўқиганим бор, “Очиқ жамият” деб. Пашшалар ҳам давоми…\nФаррух Жабборов. Олам бус-бутун... (ҳикоя)\nФаррух Жабборов. Ўнг томонда туринг... (ҳажвия)


АЛЛОҲ ТАОЛО ДУНЁ ОЛИМЛАРИНИ БАҲСГА ЧОРЛАЙДИ - Mehrob.uz\nМақолалар access_time15-июль 2019, 21:36\nГуноҳ - маъсиятлар кўпгина зарарли оқибатларга олиб келади: …\nМақолалар access_time4-май 2017, 14:25\nМақолалар access_time27-декабр 2018, 13:39\nБуюк саҳобий Абу Дардо розияллоҳу анҳу саҳобалар орасида масжидга…\nАЛЛОҲ ТАОЛО ДУНЁ ОЛИМЛАРИНИ БАҲСГА ЧОРЛАЙДИ\naccess_time2-октябрь, 18:52 visibility592\nБирорта олим бу дунёда ҳатто арзимас кичик нарсани ҳам йўқдан бор қила олмайди, бунга даъво ҳам этолмайди. Аллоҳ таолонинг коинотидаги заррача нарсани ҳам йўқдан бор қилдим деб айта олмайди. Шунда Аллоҳ таолонинг қуйидаги ояти каримасини янада теранроқ англаймиз:\n“Эй одамлар! Бир масал айтилмиш, бас, унга қулоқ солинг! Албатта, сизлар Аллоҳни қўйиб топинаётган нарсаларингиз агар барчалари бирлашсалар ҳам битта пашша ярата олмаслар. Ва агар пашша улардан бирон нардани тортиб олса ундан ўша нардани қутқариб қололмаслар. Талаб қилувчи ҳам, талаб қилинган ҳам ожиз бўлди” (Ҳаж сураси, 73-оят).\nБу илоҳий чақириқ то Қиёматга қадар ўз кучида қолади. То Қиёматга қадар бутун инсоният жамлансалар ҳам битта пашшани ҳам ярата олишмайди.\nБугунга келиб инсон қадами ойгача, ҳатто Марсгача етди. Балки бундан ҳам узоқ сайёралар забт этилар ҳам. Лекин ҳеч ким битта пашша яратишга қодир бўла олмайди. Аниқроғи Аллоҳ ҳеч кимга яратиш қудратини бермайди. Буни ҳақиқий мўъжиза деса бўлади. Чунки ягона яратувчи Зот Аллоҳдир. Илм-фан қанча ривожланмасин йўқдан бор қилиш имкониятига эга бўлмайди. Қуръони каримда бундай дейилган:\n“Ана ўша Аллоҳ Роббингиздир. Ундан ўзга илоҳ йўқ. У барча нарсанинг яратувчисидир. Бас, Унга ибодат қилинглар. У барча нарсанинг эгасидир” (Анъом сураси, 102-оят).\nЖонсиз мавжудот, майда ҳашарот ва жонзотларни Аллоҳ яратган экан, ақли бор, идрок эта оладиган, яхши-ёмоннинг фарқига борадиган инсон ўз-ўзидан пайдо бўлиб қолиши мумкинми?!\nАллоҳ таоло бундай марҳамат қилади: “Ёки улар бошқа нарсадан яралдиларми, ёки яратувчи ўзларими?” (Тур сураси, 25-оят).\nБорлиқдаги барча нарсани Аллоҳ яратган экан, шу борлиқдаги қонуниятларни ҳам Аллоҳ яратган. Оламдаги қонуниятларнинг барчаси Аллоҳ таолонинг яралмишларидир. Ўша қонунлар доирасида юз берадиган барча нарсалар ҳам Аллоҳнинг яратганлари сирасига киради. Қуёш, ой, ер, юлдузлар буларнинг барчаси башарият ўрнатган қонунлар билан эмас, Аллоҳ яратган низом асосида ҳаракат қилади. Ҳар бирининг коинотда ўз вазифаси бор.\nҚуёш коинотда ҳаракат қилади. Ўзи ҳам доимо ҳаракатда. Ой, ер, юлдузлар ҳам шундай. Ҳатто дарахтлар, шамоллар ҳам. Аллоҳ таоло бундай марҳамат қилади:\nАр-Раҳмон (меҳрибон зот)\nҚуръонни таълим берди.\n(У) инсонни яратди.\nУнга баённи (нутқни) таълим берди.\nҚуёш ҳам, Ой ҳам (аниқ) ҳисоб билан (сайр қилур).\nПолиз экинлари (ёки юлдузлар) ва дарахтлар ҳам (Аллоҳга) сажда қилур (бўйин сунур).\nОсмонни баланд қилиб қўйди ва мезонни (меъёр ва адолатни) жорий қилди, (Роҳман сураси, 1-7- оятлар).\nДемак, ой ва қуёш жуда аниқ бир ўлчовда ҳаракат қилади. Миллион йилларки қуёш бир сония ҳам эрта ёки кеч чиқмаган. Ой ҳам шундай. Аллоҳ таоло марҳамат қилади:\n“Қуёш ойга етиб олмас, тун ҳам кундуздан ўзиб кетмас. Барчаси фалакда сузиб юрур” (Ёсин сураси, 40 оят).\nЯъни, бу нарсалар фалакда Аллоҳ жорий қилган қонунлар асосида ҳаракат қилади. Башарият уларни бир сония олдинга ҳам, орқага ҳам сура олмайди, ёки ернинг ҳаракатини бирозга бўлсада ўзгартира олмайди.\nКоинотдаги ҳаракатлар жуда аниқ ва бекамикўстдир. Буни ҳеч ким инкор эта олмайди.\nШайх Муҳаммад Мутавалли Шаъровий.\n"Аллоҳнинг борлигига ақлий далиллар" китобидан\n«ТОЖ КИЙГАН ШАЙТОН»\nИлм аҳлига тош отиш


Россиядаги қарздордан қарийб 28 млн. сўм алимент ундирилди - Zamin.uz\n21:45 / 03.06.2021\nФуқаролик ишлари бўйича Марғилон туманлараро судининг 25.01.2019 йилдаги суд буйруғига асосан қарздор Ф.Ходжибоевдан икки нафар фарзанди моддий таъминоти учун Н.Ибрагимова фойдасига алимент ундириш белгиланган.\nМажбурий ижро бюроси Марғилон шаҳар бўлими иш юритувидаги мазкур ижро ҳужжати бўйича қарздор Ф.Ходжибоев 2019 йил май ойида Россия давлатига ишлаш учун кетганлиги сабабли унинг оила аъзолари билан 25 ойлик 27,6 млн. сўм алимент пулини тўланиши лозимлиги ҳақида бир неча маротаба профилактик суҳбатлар олиб борилган, бироқ бу кутилган натижани бермаган.\nШундан сўнг, қарздор билан онлайн видеоалоқа орқали профилактик суҳбат ўтказилиб, қонун талаблари тушунтирилгандан сўнг жорий йилнинг 6 май куни Россиядан 25 ой учун ҳисобланган 27 млн. 696 минг сўм алимент пулини юборган.\nБюронинг Марғилон шаҳар бўлимида Ф.Ходжибоевнинг ишончли вакили томонидан топширилган алимент пули тегишли ҳужжатлар расмийлаштирган ҳолда ундирувчи Н.Ибрагимовага тўлиқ топширилиши таъминланди. «Замин» янгиликларини «Вконтакти»да кузатиб боринг\nЯнгиликлар » Жамият » Россиядаги қарздордан қарийб 28 млн. сўм алимент ундирилди


Дунёга ибрат бўладиган ташаббус\nЮртимизда аҳолининг ижтимоий ҳимояга муҳтож қатламларини моддий ва маънавий қўллаб-қувватлаш, жамиятда ўзаро ҳамжиҳатлик, меҳр-оқибат, бағрикенглик ва хайр-саховат муҳитини янада мустаҳкамлаш мақсадида қатор ибратли ишлар амалга ошириб келинаётир. "Халқ ¬би¬лан мулоқот ва инсон манфаатлари йили" Давлат дас¬тури ижроси бўйича хал¬қимизга хос эзгу ишлар кўламини кенгайтириш, инсон манфаатларини ҳимоя қилиш мақсадида "Президент эътибори—мурувват тадбирларида" шио¬ри остида ўтказилаётган хайрия маросимлари доирасида вилоятимиздаги ижтимоий ҳимояга муҳтож 231 оила фарзандларининг суннат тўйлари ўтказилиши белгиланган.\nРомитан туманидан бошланган тантаналар кўтаринкилик билан нишонланди. Суннат тўйлари ҳудуднинг энг кўркам ва шинам масканларидан бири — "Файз" тўйхонасида ташкил этилди. Махсус безатилган автобусда тўйхонага олиб келинган 21 нафар тўйболани бу ерда жамоатчилик вакиллари, нуронийлар, болаларнинг қариндошлари, миллий либосдаги бир гуруҳ йигит-қизлар, дорбозлар доираю карнай-сурнай садолари остида кутиб олишди.\nТантанани "Нуроний" жамғармаси туман бўлими кенгаши раиси Т. Бақоев кириш сўзи билан очар экан, юртимиз бўйлаб кенг қулоч ёйган бундай тадбирлар давлатимиз ва ҳукуматимизнинг ҳар бир фуқарога алоҳида эътибори ҳамда ғамхўрлигининг нишонаси эканини таъкидлади.\nТўйболаларга вилоят ҳокимлиги, касаба уюшмалари, ҳомий ташкилотларнинг сов¬ғалари, бадиий адабиётлар тўплами, Халқ банкининг туман бўлимида улар номига очилган омонат дафтарчалари тантанали равишда топширилди.\nВилоят қўғирчоқ театри артистлари ва бошқа санъаткорлар, тумандаги 1- ҳамда ¬3-сон мактабгача таълим муассасалари тарбияланувчиларининг чиқишлари болажонларга бир олам завқ бағишлади.\nБухоро шаҳридаги "Паризод" тўйхонаси ҳам эрта тонг¬дан гавжум бўлди. Бу ерда шаҳардаги 15 нафар кам таъминланган оила фарзандларининг суннат тўйлари ўтказилди. Тантанани Бухоро шаҳар ҳокими И. Фармонов кириш сўзи билан очиб, тўйболалар ва уларнинг яқинларини табриклади ҳам¬да қимматбаҳо совғаларни топширди.\n—Муҳтожларга ёрдам, хайр-саховат қилиш азалдан халқимизнинг қон-қонига сингиб кетган қадриятлардан саналади,—дейди Ўзбекистон Қаҳрамони Муяссар Темирова.—Ушбу анъаналар асрлар давомида сайқалланиб, ўзгача маъно ва мазмун касб этмоқдаки, улар бугун давлатимиз сиёсати даражасига кўтарилгани ҳам шунинг исботи. Бундай маънавий юксалишлар рўй бераётган диёрда инсон қадри эъзоз топади, меҳр-оқибат, тотувлик тушунчалари улуғвор ниятлар билан уйғунлашиб, элни бирдамликка чорлайди. Юртимиз бўйлаб 3401 нафар боланинг суннат тўйи ўтказиб берилиши ҳар жиҳатдан эътиборга молик.


20:54 / 29.04.2015 | Khurshid | 1397\nАссаламу алайкум! Аллоҳ сизларни жаннати қилсин. Муҳтарам ҳайъат аъзолари саволим қуйидагича: Мени аёлимнинг онаси вафот этган. Қайнотам ва қайнонамнинг 2 қизи бўлиб, бири менинг аёлим. Қайнонам вафотидан кейин, қайнотамнинг тасарруфларидаги уй(бу уй қайнонамнинг номларига сотиб олинган эди) қайнотам ва иккинчи қизларининг розилиги ила нотариал идора орқали менинг аёлимнинг номига мерос қилиб ўтказилди. Энди бу уй аёлим учун шахсий мулк ҳисобланадими? Ёки фароиз илми қоидалари бўйича ҳукм қилинадими? Ташаккур. Хизматингиздан рози бўлинглар.\nВа алайкум ассалом! Уй расман қанонангизнинг номида бўлгани билан у қайнотангизни мулки бўлганми? Қайнонангиз вафот этгани билан унинг ака-укалари борми? Агар мулк қайнотангизники бўлса, ўз розилиги билан сизнинг аёлингизга ҳадя қилса жоиз. Қайнотангиз бор бўлса ҳам уйдан ташқарига чиқиб, аёлингизга ўша уйни топшириши шарт. Чунки ҳадянинг шартида ҳадя қилинадиган нарсани ҳадя олувчининг қўлига топширилиши керак. Кейин қизнинг розилиги билан ўша уйда яшаб турса бўлади. Қайнотангизнинг “мендан кейин бу уй сенга” деган гапи билан ҳадя тўлиқ бўлмай, унинг мулкидан чиқмай қолади. Мабодо вафот топса меросхўрлар орасида тақсим қилиниши керак бўлади. Мабодо уй қайнонангизнинг шахсий мулки бўлган бўлса, шаръий мерос йўли билан тақсим қилинади. Бунда эса қайнонангизнинг ака-ука каби яқинларининг бор йўқлигига ҳам қаралади. Валлоҳу аълам.\nОлий ўқув юрти ҳақида\nСпирт ичимлиги ичувчилар билан бирга таомланиш\nУшбу фатволар саҳиҳми?\nҲадислар ёзилган китобча\nҲазрат, илтимос дуо қилинг\nКитобларингизни хорижий тилга таржима этиш.\nСадақани хар кимга ҳам беравермаслик\nкэлинни кийиниш одоби\nЭркак хина қўйиши\nКуёвни амакиси илми амал қиладиган экан\nЎғрини қўлини кесиш ҳукми ҳақида билдирилган фикр


Муяссар Иброҳимова2021-06-01T18:05:30+05:001 Iyun, 2021|“Йилнинг энг фаол журналисти – 2021”, Матбуот|\nИНСОН ТАБИАТНИНГ БИР БЎЛАГИДИР\n— Гўзал водийнинг бетакрор табиати кишини ҳайратга солади. Гулбаҳор опа, ота маконингиз Фарғонанинг тупроғи, иқлими, пурвиқор тоғларини бир шоир ва фарзанд сифатида қандай тасвирлайсиз?\n— Фарғонада туғилганман. Азим чинорлару ҳайбатли толларга маҳлиё бўлиб улғайганман. Фарғонада ёз чоғлари ҳаво 40-50 даража иссиқда, кун тиккага келиб қиздирганда ҳам шаҳардаги чинорлар ерга тангадай офтоб туширмас эди. Фарғонани яшил чинорлари билан эслайман…Дарвоқе, бир вақтлар шаҳарнинг гербидаги тимсоли чинор эди. Фарғона тоғлар билан ўралган ҳудуд. Баъзи вақтларда, айниқса, баҳор осмони тиниқлашганда тоғлар яққол кўриниб қолади. Бу эртакмонанд манзаранинг ичида яшаётганингиз ҳайратлантиради. Қуйидаги сатрларим шундай пайтларда туғилган:\nТоғлар қучиб турган Фарғонам менинг,\nВодийнинг бағрида дурдонам менинг.\nЁки қуйидаги шеърим ҳам ватан ичра ватан — ҳовлимиз табиатидан таъсирланиб ёзилган:\nФарғонадабирҳовли бор –\nФарғона табиатини тасвирлашга тил ожиз. Ёз ойлари Шоҳимардон тоғларига чиқсангиз борми. Бундай гўзал манзара Ўзбекистоннинг бошқа ерида бўлмаса керак.\n— Инсон ва табиат ўртасидаги муносабатлар азалий ва абадий мавзу. Табиатнинг инсон характерига таъсирини кузатганмисиз?\nТабиат ва инсон уйғун яралган. Чунки инсоннинг ўзи табиатнинг бир бўлагидир. Инсон кайфияти, характери ҳам маълум маънода унга боғлиқ. Илк ижодий машқларимда “Ҳисларимга ҳамроз табиат” деган сатрларни битгандим. Бу сатр билан бошланувчи шеърим 10-синфда ўқиётганимда “Шонли меҳнат” район газетасида босилиб чиққан.\nМен шахсан ўзимни табиатнинг бир зарраси деб ҳис қилар эканман, табиатдаги ҳар бир ўзгариш руҳиятимга таъсир қилмасдан қолмайди. Менинг тақдирим табиатга боғлиқ, мен унинг тақдирига масъулман. Кўп ҳолларда, айниқса, ижодкор инсонларга табиатдаги ўзгшаришлар, об-ҳаво, иқлим, табиат манзаралари қаттиқ таъсир қилади. Масалан, ўзим ёшлигимда кеч кузда Фарғонанинг чинорларидан тўкилган олтин хазонларга тўла йўлакларида кезишни, хаёл суришни, ижодий завққа берилишни севардим. Кейинчалик ҳам ёмғирлар фаслида баҳорий яшилликка бурканган табиатдан завқланиб қанчадан-қанча шеърлар битганман.\nХарактер масаласига келсак, бу инсонга Яратган томонидан берилган ўзгармас феъл-атвордир, аммо унинг инсон қайси бурж таъсири остида туғилиши билан боғлиқ ҳолда берилиши ҳам мумкинлиги эҳтимолдан холи эмас.\n— Ҳар бир вилоятнинг табиати ўзига хос, бири-бирини такрорламайди. Айни пайтда, экологик бузилишлар, фожиалар ҳам ҳар ерда турлича… Сизнингча, бу бир вилоят аҳолисининг табиатга муҳаббати озлигиданми?\n— Тўғри айтасиз, ҳар бир вилоят табиати ўзига хосдир. Юқорида айтганимдек, Фарғона яшилликка бурканганлиги, зумрад баҳори, мовий тоғлари, тиниқ осмони, гуллаган ёки ларзон мевали боғлари, шарқироқ сойлари билан ажралиб туради. Лекин қайсидир йиллари шаҳарнниг улкан чинорлари кесилди, бу иш ободонлаштириш, янги шаҳарсозлик ниқоби остида республика бўйича масъулиятсиз раҳбарларнинг қўли билан амалга оширилди, эндиликда республиканинг барча шаҳарлари бир-бирига ўхшаган бўлиб қолди. Масалан, ман илгари Фарғонани чинорлари кўплиги, сокинлиги, аҳолисининг табиати жиҳатидан Чирчиқ шаҳрига ўхшатардим. Бошқа жойларда тубдан фарқ кўрардим. Ҳозир архитектура жиҳатдан кўп жойлар бир хил, улкан дарахтларининг, табиатининг ўзгарганлиги жиҳатидан ҳам… Одамларда ҳам табиатга муносабат, муҳаббат ўзгарган бўлиши мумкин. Чунки ариқлар, каналлар, сойларни ифлослантириш, чиқиндилар ташлаш бу ҳар бир инсоннинг табиатга муносабатидан келиб чиқади. Буни энди давлат тартибга солиши шартмас, ҳар бир инсон ўз виждон амри билан масъуллик ҳис қилиши керак. Ҳар бир гиёҳни, ниҳолни тирик жон деб ҳис қилсак, ҳар бир яяратиқни, у хоҳ сув бўлсин, хоҳ майса бўлсин, хоҳ жонивор бўлсин, ўзимизга тенг деб ҳис қилсак, у ҳам, биз ҳам Оллоҳ олдида тенгмиз деб ҳис қилсаккина, уволдан, тирикликка зиён етказишгдан қўрқсаккина табиатга муҳаббатимизни, Яратганга муҳаббатимизни намоён этган бўламиз.\nШоир сифатида табиатга муносабатингиз…\nБутун ижодим шоир сифатида табиатга муносабатимдан иборат…\n“Ой йўли” китобингизда ойдаги сеҳр-жоду тўғрисида сўзлагансиз…\n— “Ой йўли”да ойнинг жодулари, сеҳрли кечаларнинг ёғдусига мафтун бўлганимча бор. Ой йўлининг ўзи бутун кечага тенг. Табиат қонунлари ҳисоб-китоби бошқачадир, лекин шоир учун унинг муддати тонг саҳаргача. Шу саҳарга етгунча ошиқ инсон (кимга, нимага ошиқлиги кенг мавзу) уйқу нима билмайди, бедордир, ўй-у санодадир, ой йўли унинг изтироблар йўлидир.\nБолалик хотираларингиз ҳақида сўзлаб берсангиз.\n— О, болалик…Ерга урса, кўкка сапчирдим. Бутунлай дарахтлар устида, томда юрардим. Уйимизда мевали дарахт кўп эди. Ҳар бири билан дўст эдим ва ҳар бири билан суҳбатлашардим. Дадам боғбон ҳам эдилар. Ҳовлининг четроғидаги бир беҳи дарахтимни болаликда ўқиган Гектор Малонинг “Саёқ труппа” асаридаги Ремининг нок дарахти деб ҳис қилардим. Реми яшаган оламда, асар воқеалари ичида яшардим. Китобларимни қандак ўрик устига чиқиб ўтириб ўқирдим. Оқ ўрик гуллаган чоғ ним яшил бўлган тол ранги ила тиниқ мовий осмон ва оқ булутга уйғунлашганини акварелда чизганман. Сўри устига ёнбошлаб соя берган катта беҳи дарахтини ҳам чизганман. Мен учун бирор ўсган гиёҳ, дарахтлару гуллар оддий эмасди.\nФермерлик фаолияти, деҳқон меҳнати ҳақида нималар дея оласиз?\n— Элнинг ризқ-рўзини яратувчи деҳқонлардир. Фермерлик фаолияти ва деҳқонларга эркинлик берсак, шароит яратсак, элимиз тўқ бўлади. Мана яқиндагина пандемия карантини шароитида деярли жуда кўп соҳа фаолиятдан тўхтади. Лекин далада иш тўхтамади. Шу фермерлар, деҳқонлар меҳнати туфайли карантинда ўтирган инсонларнинг озиқ-овқат етишмаслиги муаммоси бўлмади. Мамлакат озиқ-овқат заҳираси ҳам етарли бўлди. Пандемия даврида қишлоқ хўжалиги маҳсулотлари экспорти асосий ўрин эгаллади ва малакатимиз иқтисодий кўрсаткичларининг тушиб кетмаслигига сабаб бўлди. Бироқ ёз ойларида фермер хўжаликлари раҳбарларидан суғориш учун сув етишмаслиги бўйича мурожаатлар кўп бўлди. Бугун мамлакат ирригация тизими ислоҳотларга муҳтож. Томчилатиб суғориш технологиясини кенг жорий этиш, канал ва ариқлар кўзини очиш, сув хўжалигидаги камчилик ва муаммоларни бартараф этиш зарур. Бу йил ўзим сайланган округдан 200-300 чоғли фермерлар айнан шу сув масаласида менга мурожаат қилдилар. Агар улар қўйган масала ечилиб, янги ариқ ишга тушадиган бўлса, ҳар бири ўнтадан одамни ишга олишга тайёр, демак, туманда 3000 одам доимий иш билан таъминланади. Айрим бундай масалаларда депутат сифатида фермерлар ва аҳоли хонадонларига суғориш учун сув етиб боришига вилоят раҳбарлари ва туман кенгаши депутатлари билан бирга ёрдам қилган ўринларимиз ҳам бўлди.\n— Олий мажлисдаги фаолиятингиз, инновацион ғояларнинг ҳаётга тадбиқ қилиниши борасидаги фикрларингиз.\n— Олий мажлисда қишлоқ хўжалиги соҳасига оид қонун лойиҳалари ҳам муҳокамада бўлади. Соҳага яқин кишилар бундай муҳокамаларда кўпроқ қатнашадилар. Инновация бугун ҳаётимизнинг ҳар бир соҳасига керак. Юқорида айтганимдек, томчилатиб суғориш технологияси, айниқса, долзарб бўлиб турибди. Умуман, маҳсулот етиштиришда ҳам инновацион усуллардан фойдаланиш кам меҳнат ва маблағ сарф қилиб, кўп, самарали ва фойдали ҳосил олиш гаровидир. Бугун тадбиркорларда имконият катта, хорижий технологияларни ўрганиб уларни татбиқ қилиш билан бирга, ўзимизнинг фермер ва деҳқонларнинг яратган усуллари жаҳонга ўрнак бўлгулик. Масалан, Олтиариқ деҳқонларининг узум етиштириш ва уни сақлаш тажрибалари бошқа ҳеч қаерда йўқ, баҳор келиб токда узум янгидан гуллаганда ҳам ўтган йилги узумни янгидек дастурхонингизга тортишади. Қолаверса, цитрус меваларни ҳам ўзимизда ўзимизнинг мевадек етиштириб беришнинг ҳавосини олди азаматлар. Бу соҳани қўллаб-қувватлаш керак. Токи тадбиркор, фермер, деҳқон меҳнатига, маблағига куйиб қолмайдиган қилиш керак. Уларга ёзда ҳам, қишда ҳам керакли шароитни яратиш, сара уруғлик ва ўғитлар билан таъминлаш, етиштирилган маҳсулотни йиғиш, экспортини ташкиллаш ишларини йўлга қўйиш керак.\n“Ҳаракатлар стратегияси”нниг 3-қисмида белгиланган вазифалардан бири уруғлик етиштириш лабораторияларини яратиш, селекционерликни ривожлантиришдир. Жумладан, бизда картошкачилик оқсайди, ҳар йили четдан бир марталик уруғлик олинади. Унинг ўрнига ҳамкорлик асосида ўзимизда уруғчилик лабораторияси ташкил этилса, нафақат республикамизни, балки қўшни давлатларни ҳам бемалол сара уруғлик билан таъминлаш имконияти туғилади.\nСуҳбатимизнинг аввалида тупроқ, иқлим ҳақида сўз очгандик. Юртимизнинг иқлими, шароити, тупроғи қилинган меҳнатга яраша мўл ризқ беради, тупроқдан олтин ундириш мумкин. Бу йўлда меҳнат қилаётган инсонларнинг барчасига куч-қувват, соғлик тилаган ҳолда доимо элимизнинг ризқи бутун бўлсин дейман.


Сурхондарёда «Дамас» йўловчи поездига урилди, ҳайдовчи ҳаётдан кўз юмди - Халқ сўзи\n10:04 25 Январь 2021 Жамият\n2021 йил 16 январь куни Тангимуш ва Оқжар станциялари оралиғидаги темир йўл кесишмасида йўл-транспорт ҳодисаси юз берди.\nИИВ Транспортда хавфсизликни таъминлаш бош бошқармасининг хабар беришича, «Дамас» автомобили светофорнинг қизил чироғига қарамай, темир йўл кесишмасидан ўтмоқчи бўлиб, «Тошкент-Термиз» йўналиши бўйлаб ҳаракатланиб келаётган 080 йўловчи поездининг ён томонига урилган.\nЙўл-транспорт ҳодисаси натижасида автомашина ҳайдовчиси 1995 йилда туғилган С.Х. олган жароҳатлари туфайли касалхонага етказилди. Бироқ унга кўрсатилган тиббий муолажаларга қарамай, ҳайдовчи ҳаётдан кўз юмди. Поезд воқеа жойида 13 дақиқа туриб, ҳаракатини давом эттирди. Поезд йўловчилари орасида қурбонлар ва жароҳат олганлар йўқ.


Сардоба сув омбори қайси типга оид иншоот ҳисобланади? Вазир ўринбосари маълумот берди\nЎзбекистон 22:36 / 18.05.2020 28913\nВоҳиджон Аҳмаджоновнинг Kun.uz'га маълум қилишича, халқаро тажрибада сув омборлари конструкцияси ҳар хил бўлиши кузатилади: улар бетондан ёки тупроқдан қилинган бўлиши мумкин, айрим ҳолатда тошдан қилинади.\n«Ҳар битта сув омбор қурилаётган жойнинг рельефидан келиб чиқиб, уни конструкцияси танланади. Тўғоннинг қандай типда бўлиши, уни қандай қурилиши, технологияси ўша жойнинг рельеф, геологиясига қараб танланади. Рельеф ясси бўлган жойларда, асосан, тупроқ-тош аралаш тўғонлар қурилади. Мисол учун, бизда бетон тўғонлар ҳам бор. Бунга Андижон сув омбори мисол бўла олади. Унинг рельефи шунга мос, яъни катта тоғолди ҳудудида барпо этилган. Икки тоғнинг ўртасини дара деймиз. Ўшанинг олдинни ёпсак, жуда катта сув омбори ҳосил бўлади. Бунда кўпинча темир бетон ёки темирли конструкциядан фойдаланилади.\nҚандай конструкциядан фойдаланишингиздан қатъий назар, биринчи навбатда, ишлар қурилиш меъёрлари асосида амал оширилади. Қурилиш меъёрларисиз, уни хоҳлаганингизча қура олмаймиз. Шунга асосан ҳисоб-китоблар қилинади. Лойиҳа тузилади, лойиҳа экспертизадан ўтказилади, тасдиқланади. Шундан сўнг қурилиш ишлари бошланади», – деди Аҳмаджонов.\nСув хўжалиги вазири ўринбосарининг айтишича, Сардобадаги сув омбори қурилиши 2010 йилда бошланган бўлиб, 2017 йилгача давом этган.\n«Ҳар бир қурилишда ҳам ўзининг техноген жараёни бор. Мисол учун, тўғоннинг 32 метргача бўлган қисми бор. Тўғоннинг энг баланд жойи ҳисобланади. Бунда ҳар бир қатлам қилинаётганда сантиметрма-сантиметр тупроқ ётқизилади. Хоҳлаган тупроғингизни олиб келавермайсиз. Алоҳида фракцияга, алоҳида таркибга жавоб берадиган тупроқ бўлади. Бунга алоҳида жой танланади. Ўша жойни геологлар аниқлаб беради. Демак, мана шу тупроқнинг типига мос бўлган тури танланади. Ўша олиб келинади ва ётқизилиб, бир неча марта катоклар ёрдамида зичланади. Оддий тупроққа нисбатан бу тупроқ шу даражада зичланадики, унинг зичлиги оширилади. Дейлик, халқ тили билан айтганда, у шунақа даражага олиб келинадики, кетмон билан ёки белкурак билан уриб уни кўчира олмайсиз. Шунақа даражада зичланади. Шундан сўнг аста-секин унинг технология билан ётқизиб берилади.\nКўплар савол бериши мумкин бу етти йил қурилдими, деб. Икки йилда ҳам қуриш мумкин, агар технология бўлмаса. Айнан мана шу мавжуд технологиялар уни босқичма-босқич аста-секин, қатламма-қатлам кўтариш талаб этилади. Шунинг учун ҳам жуда катта техника, жуда катта мутахассислар бўлади ва доимий технология асосида қуриб борилади.\nУмуман, унинг назорати тўғрисида гапирадиган бўлсак, ижтимоий тармоқларда ҳам кўп чиқяпти: «Арматура қўймаган, бетон қуйилмаган», деб. Бунақа типдаги сув омборларда темир бетон, арматура конструкцияси тўғоннинг ўзининг дамбасига ишлатилмайди. Мана сув чиқариш иншооти бор. Ўша жойда тўлиқ бетондан қилинади. Лойиҳачилар томонидан ҳисоб-китоб қилинади: қайси жой темирдан бўлиши керак, қайси жой бетондан бўлиши керак, қайси жой тупроқдан, тошдан бўлиши керак. Сардоба сув омбори асосий тўғоннинг ўзи зичланган махсус тупроқдан бўлган. Унинг юза қисми қисмига тўлиқ харсанг тошлар тўкилган бўлган. Демак, тошли ва тупроқли сув омбор бу.\nЮқорида айтиб ўтдик, энг машҳури, каттаси Тожикистондаги Нурек сув омбори ҳам тупроқ ва тошдан қилинган. Баландлиги 300 метр. Дунёдаги энг баланд тўғон ҳисобланади. Бу ҳам шу типдаги сув омбори ҳисобланади», - дея фикрини якунлади у.


2017 йилда Ўзбекистон ва Туркия ҳукуматлараро комиссиясининг йиғилиши бўлиб ўтади\n14:22 / 19.11.2016\n2017 йилнинг бошида Тошкентда Ўзбекистон ва Туркия ҳукуматлари қўшма комиссиясининг навбатдаги мажлиси ўтказилади. Ўзбекистон президенти в.б. Шавкат Мирзиёев ва Туркия президенти Ражаб Тоййиб Эрдўғаннинг Самарқандда ўтказган музокараларида шу ҳақда келишиб олинган. Ҳукуматлараро қўшма комиссиянинг навбатдаги мажлиси доирасида Ўзбекистон – Туркия сармоявий форуми ҳам ташкил этилади.\nДавлат раҳбарлари ушбу учрашув давомида эришилган келишувлар икки томонлама муносабатларни янги босқичга кўтариб, ўзаро манфаатли соҳаларда ҳамкорликнинг янги саҳифасини очишга хизмат қилишига қатъий ишонч билдирдилар.\nСуҳбат чоғида савдо-иқтисодий ҳамкорлик масалалари ҳам атрофлича муҳокама қилинди.\nТуркия Ўзбекистоннинг анъанавий ва муҳим савдо шерикларидан биридир. 2015 йилда ўзаро савдо ҳажми 1,2 миллиард АҚШ долларини ташкил этган. Аммо томонлар қайд қилганидек, бу рақамлар мамлакатларимиз салоҳиятини акс эттирмайди. Бу миқдорни яқин йиллар ичида 2-3 марта ошириш учун етарли имкониятлар мавжудлиги таъкидланди.\nҲозирги кунда Ўзбекистонда Туркиянинг 500 га яқин фирма ва компаниялари фаолият юритмоқда. Мамлакатимиз иқтисодиётига жалб қилинган Туркия сармояси ҳажми 1 миллиард доллардан ошади.\nТуркия Ўзбекистон Ражаб Эрдўған Шавкат Мирзиёев ҳукуматлараро комиссия


“…Қизини излаган Мунира Зоҳиданинг аҳволини кўриб, даҳшатга тушди…” — Nargis.uz\nБу ёруғ дунё ажиб яралган: кимдир биттагина тирноққа зор, яна кимлардир ширин-шакар фарзандлари бўла туриб, уларнинг қадрига етмайди. Кўпчилик ҳолатларда эрлар ва қайноналар, бошқа яқин қариндошлар томонидан ўғилни қиздан устун қўйиш, қиз туғилса оилада жанжал-тўполон кўтариш “анъана” тусига кирган, ҳаттоки шу можаро туфайли ажрашишларга бориб етилмоқда.\nЗоҳиданинг (исмлар ўзгартирилган) ҳам болаликдаги аччиқ хотиралари отасининг доимо онасини ҳақоратлаб, «ўғил туғмадинг, ичинг тўла қиз сени, фақат қиз туғасан» деган жанжаллари билан боғлиқ. Эндигина 38 ёшни қоралаган онаси Мунира эри билан биргаликдаги турмуши давомида бир биридан ширин ва гўзал Зоҳида, Зулайҳо, Заҳроларни дунёга келтирди. Бироқ, ўғил туғмаганидан доим юзи тунд, қовоғи солиқ Даврон барибир аёлига кун бермасди.\nУйдаги уруш-жанжаллардан юраги безиллаб қолган Зоҳида иложи борича мактабдан уйга кеч қайтишга ҳаракат қила бошлади. Ўртоқлари билан истироҳат боғига бориб кечгача айланар, уларнинг вақти йўқлигида эса, бир ўзи бемақсад кўча-кўйларда санғирди. Аввалига бунга у қадар эътибор бермаган Мунира, бора бора қизининг доим кеч келаётганидан хавотирланиб, унга танбеҳ бера бошлади. Отасининг қизларини ёмон кўришидан кўнгли оғриб юрган, эндигина балоғат ёшига қадам қўйган қиз бор аламини онасидан олди. “Мени яхши кўрмайсизлар, унда нега туғдингиз?” дея, йиғлаганича уйдан чиқиб кетди. Зоҳида ўй-хаёллари билан андармон бўлиб, тушкун кайфиятда анчагина кўча кезиб, доимо ўртоқлари билан айланиб юрадиган истироҳат боғига келиб қолганини сезмай ҳам қолди.\n— Яхши қиз, танишамизми? Бир ўзингиз қўрқмайсизми, бу ерларда юргани?\nҚўққисдан қаршисидан чиқиб қолган 4-5 нафар йигитни кўриб, Зоҳида бироз довдиради.\n— Вой, сизни ким хафа қилди? Қани айтинг, ўзимиз таъзирини бериб қўямиз, тўғрими, болалар? – йигитларнинг бири унга гап отиб, ёнидаги шерикларига кўзини қисиб қўйди.\n— Илтимос, мени тинч қўйинглар. Мен уйга кетаяпман, – Зоҳиданинг овози қалтираб чиқди.\n— Йўқ, йўқ, шундай чиройли қиз бир ўзи кўчада юриши яхшимас. Ўзимиз кузатиб қўямиз.\nЗоҳида бирданига ўзига ташланиб, оғзини қўли билан маҳкам ёпиб, буталар орасига судраб кетган зўравонлар олдида ожиз қолди. Қанчалик қаршилик кўрсатмасин, типирчилаб, юлқиниб уларнинг қўлидан чиқиб кетишга уринмасин, айнан кучга тўлиб, ҳирсини жиловлай олмаган йигитларнинг чангалидан қутула олмади…\nТонг отар маҳал уйига келганида, туни билан мижжа қоқмай, қизини излаган Мунира Зоҳиданинг аҳволини кўриб, даҳшатга тушди. Амаллаб қизидан нима бўлганини сўраб олди. Аввалига ёпиқ қозонни ёпиқлигича қолдирмоқчи бўлди-ю, аммо эртаси куни Даврон Зоҳидани кўриши билан уни фоҳишаликда айблаб, унга қўл кўтарганини кўриб, фикридан қайтди. Зоҳидани етаклаб ҳуқуқ-тартибот идорасига олиб борди. Улар берган ариза асосида тез орада жиноятчилар қўлга олиниб, мазкур иш юзасидан жиноят ишлари бўйича Кармана тумани судида суд мажлиси бўлиб ўтди. Жиноятчилар қилмишларига яраша жазо олишди.\nАммо бу билан оиладаги жанжаллар тўхтамади, аксинча, бадтар авж олаверди. Энди Даврон хотинини қизларини беҳаё, фоҳиша қилиб тарбиялаётганликда айблаб кўз очирмас, уни доим уриб-калтакларди. Бунинг устига спиртли ичкиликка муккасидан кетди, кунда кунора уйга маст бўлиб келадиган одат чиқарди…\n…Ўша куни ҳам уйга маст ҳолда келган Даврон ичкарига кириши биланоқ туфлисини ечишга ёрдамлашмоқчи бўлган Мунирани тепиб юборди. Онасининг дод-войини эшитиб югуриб чиққан қизларини ҳам аёвсиз ҳақоратлай кетди. Ўғли бўлганида ҳаёти бошқача бўлишини, “фоҳишалар” қуршовида яшамаслигини айтиб сўкинди, сўнг турткилай-турткилай қоронғу кўчага аёли ва қизларини ҳайдаб чиқарди.\nМунира изиллаб йиғлаётган қизларини қучоқлаганича анчагина кўча юзида туриб қолди. Кеч кирганида пулсиз қаерга боради? Ота-онаси бошқа шаҳарда туришади. Бу ерда на акаси бор, на укаси, на бошқа бир яқин одами.\nШунда беихтиёр дугонаси айтиб берган, қийин вазиятда қолган хотин-қизларга ёрдам бериб келаётган Навоий вилояти Реабилитация ва мослаштириш маркази ёдига тушди. Вақтинча бошпана сўраб, ариза билан мурожаат этганида Мўътабар Ҳасанова раҳбарлик қилаётган Марказ ходимлари аёлни қизлари билан қабул қилиб олишди. Муниранинг ҳолати марказ психологи Ш.Рўзиқулова, ҳуқуқшуноси Р.Явакчов томонидан ўрганиб чиқилди ва муаммо ҳал этилгунга қадар 2020 йил 18 августдан, 2020 йил 4 сентябргача Хатирчи туманидаги бошпанага жойлаштирилди. Мунира ва қизларига биринчи тиббий, сўнг психологик ёрдам кўрсатилди. Унинг турмуш ўртоғи билан профилактик суҳбатлар олиб борилди. Муниранинг олдида ўзига азоб бериб келган эри билан ажрашиш ёки ярашиш йўли турарди. Мунира иккинчи йўлни танлади…\nАфсуски, аёлларнинг кўпчилиги ўз ҳаётини эмас, фарзандларининг келажагини, бахту иқболини ўйлашади. Мунира оғир иккинчи йўлни танлади, Даврон билан ярашиб, уйига қайтди.\nАввалгиси: Аёлнинг на борар жойи, на суянадиган елкадоши йўқ эди…\nНавбатдаги:Оғриқдан чинқириб юборган Сожида яна уриш учун қўл кўтарган, эрининг қўлига ёпишди…\nАрхив Архив Октябрь 2021 (5) Сентябрь 2021 (4) Август 2021 (7) Июль 2021 (4) Июнь 2021 (6) Май 2021 (14) Апрель 2021 (11) Март 2021 (16) Февраль 2021 (6) Январь 2021 (11) Декабрь 2020 (7) Ноябрь 2020 (2) Октябрь 2020 (5) Сентябрь 2020 (4) Август 2020 (3) Июль 2020 (7) Июнь 2020 (5) Май 2020 (3) Апрель 2020 (8) Март 2020 (8) Февраль 2020 (9) Январь 2020 (13) Декабрь 2019 (24) Ноябрь 2019 (30) Октябрь 2019 (41) Сентябрь 2019 (7) Август 2019 (3) Июнь 2019 (3) Май 2019 (1) Апрель 2019 (7) Март 2019 (5) Февраль 2019 (9) Январь 2019 (7) Декабрь 2018 (8) Ноябрь 2018 (7) Октябрь 2018 (3) Сентябрь 2018 (7) Август 2018 (2) Июль 2018 (5) Июнь 2018 (7) Май 2018 (16) Апрель 2018 (15) Март 2018 (19) Февраль 2018 (19) Январь 2018 (18) Декабрь 2017 (7) Ноябрь 2017 (11) Октябрь 2017 (8) Сентябрь 2017 (6) Июль 2017 (6) Июнь 2017 (2) Май 2017 (3) Апрель 2017 (3) Март 2017 (4) Февраль 2017 (2) Ноябрь 2016 (1) Октябрь 2016 (2) Август 2016 (1) Июль 2016 (1) Июнь 2016 (1) Апрель 2016 (3) Июль 2015 (1) Апрель 2015 (1) Март 2015 (1) Февраль 2015 (1) Январь 2015 (1) Март 2014 (1) Ноябрь 2013 (2) Март 2012 (1) Февраль 2012 (1) Апрель 2011 (1) Сентябрь 2008 (1) Ноябрь 2005 (1) Март 2005 (1) Декабрь 2000 (1)


14:59 / 26.02.2018 3324 pdf Ўқиш режими + -\n– Тунги ибодатинг ҳақида эшитдим. Бу хусусда сенга бир тавсиям бор – бу кеча ҳам ҳар сафаргидек ибодатингни бажар, фақат Қуръонни худди менга ўқиб бераётгандек тиловат қил. Кейин нима бўлганини айтасан.\nЭртасига шогирд келди ва ўн порадан ортиқ ўқиёлмаганини айтди. Имом деди:\n– Энди боргин-да, бу тун Расулуллоҳ соллаллоҳу алайҳи ва салламга Қуръон ўқиб беряпман, деб тасаввур қил...\nКейинги кун шогирд: “Бир порагина ўқий олдим, холос”, деди.\nБу сафар ҳазрат бундай тавсия берди:\n– Олдиндаги кечада Қуръонни Аллоҳ таоло ҳузурида тиловат қиляпман, дея ўқи.\nЭртасига шогирд устознинг олдига кўзлари йиғидан қизариб кетган ҳолда келди ва деди:\n– Тун бўйи Фотиҳа сурасининг “Сенгагина ибодат қиламиз ва Сендангина ёрдам сўраймиз” оятидан у ёғига ўтолмадим...\nАллоҳ таоло барчамизга Ўзини кўриб тургандек ибодат қилиш бахтини насиб этсин!\n18:02 / 25.02.2018 1991\n18:31 / 26.02.2018 2423\n2058 05:00 / 23.01.2017\nАллоҳ сизлар учун ўзларингиздан жуфтлар қилди ва сизларга жуфтларингиздан болалар ва набиралар қилди ҳамда сизларга пок ризқларни берди. Ботилга иймон давоми...\n2380 21:14 / 12.04.2018\nучинчи мақолаУчинчи қисмҚуръон оятларининг ҳукми насх бўлиб, тиловати боқий қолиши.Бунда Аллоҳ таоло Қуръони Каримда бир оятни нозил қилиб, маълум шаръий ҳукмни давоми...\n1439 13:30 / 26.05.2020\n2227 05:00 / 23.01.2017


Ўзбекистон яна Хитой моделига ишқибоз бўлдими?\n13 май 2021, Тошкент вақти: 07:35\nТошкентлик русийзабон журналист Татьяна Мельникова туғилиш устидан давлат назоратини ўрнатган Хитой модели Ўзбекистонда ҳам ўрнатилиши мумкин, деган тахмин илгари сурилган мақола чоп эттирди.\nЎзбекистонда туғилишни чеклаш таклифлари ўтган асрнинг саксонинчи йилларида ҳам совет аҳолишунос олимлари томонидан муҳокама қилинган ва танқидга учраган эди.\nХоразмдаги репродуктив саломатлик маркази раҳбари Лола Эрназарова Ўзбекистонда икки фарзанд кўрган аëлларни бепушт қилиб қўйиш тавсия қилинаётганини билдирди.\n“Бу оиласи билан маслаҳатлашган ҳолда амалга оширилади. Агар туғишга борган аëлнинг 2 ëки 3 боласи бўлса, бунинг ўзига яраша кўрсатилган ҳолатлари бор. Яъни бунгача аëлнинг туққан фарзанди бўлиши керак. Ундан кейин оила аъзолари, яъни эри, қайнона-қайнотаси билан маслаҳатлашган ҳолда ва унинг соғлиғини эътиборга олган ҳолда ихтиëрий жарроҳлик қилади. Бу амалиёт эр-хотиннинг розилиги билан амалга оширилмоқда”,- деди Лола Эрназарова.\nУнинг айтишича, ҳозир аёллар шундай йўлни тутмоқда. Бунда бачадон уруғ йўли боғлаб ташланади.\nОзодлик: Бу аëл кишининг соғлиғига салбий таъсир кўрсатмайдими?\nЛола Эрназарова: Йўқ, бу аëлнинг соғлиғига ҳеч қандай салбий таъсир кўрсатмайди. Агар бир ўғил, бир қизи бўлса ва бачадон уруғ йўлини боғлатаман деса, бу тавсия қилинади. Агар иккита қизи бўлса, бу аëл билан тушунтириш ишлари олиб борилади. Бу аëл ҳозир қизғин пайтида бачадон уруғ йўлини боғлатади ва кейин туғмайди. Балки у кейинчалик ўғил кўришни хоҳлар. Шу туфайли бу нарса аëлнинг хўжайини билан маслаҳатлашган ҳолда амалга оширилади.\nСамарқандлик Феруза опа иккинчи фарзандини туққан оналар туғруқхонанинг ўзидаëқ амалиëт йўли билан бепушт қилиб қўйилаëтгани ҳақида билади.\nФеруза опа: Унақаларни эшитганман.\nОзодлик: Қанақа тарзда эшитгансиз?\nФеруза опа: Туққандан кейин чиқишдан олдин фарзанд кўрмайдиган қилиб қўйишгани ҳақида эшитганман.\nОзодлик: Бу ихтиëрий эканми ëки мажбурийми?\nФеруза опа: Мажбурий бўлганини эшитмаганман, лекин шунақа қилинглар, деганини эшитганман.\nОзодлик: Яъни тавсия қилишган, шундайми?\nФеруза опа: Маслаҳатга ўхшаган нарса. Текин, бу нарса сизлар учун яхши бўлади ва шунга ўхшаш гаплар.\nОзодлик: Туғишни камайтириш мақсадида шунақа чоралар кўрилгани яхшими?\nФеруза опа: Мен болалар туғилгани яхши, деб ўйлайман. Болани камайтириш керак эмас.\nФеруза опа оилани режалаштириш шарт эмас, аëллар қанча кўп туғса, шунча яхши, деб ҳисоблайди.\nХоразмдаги репродуктив саломатлик маркази гап бу ерда оилани режалаштириш ҳақида кетмаётгани, балки соғлом фарзандлар туғилиши ҳақида эканини айтади.\nУнинг таъкидлашича, Ўзбекистонда туғилишни Хитой намунасига кўра назорат қилиш мақсадга мувофиқ эмас.\n“Биз қанча фарзанд туғишни тавсия қила олмаймиз. Биз фақат туғиш оралиғи 3-5 йилдан кам бўлмаслигини тавсия қиламиз”,- деди Лола Эрназарова.\nЛола Эрназарова ўзбек аëллари бутун оилавий ҳаëт давомида бешта фарзанд туғса, маъқул бўлишини айтади.\nТошкентлик русийзабон журналист Татьяна Мельникова мақоласида учинчи фарзанд туққан оналарга жарима солинаëтгани ҳақида иддао бор. Лола Эрназарова эса бундай маълумот асоссиз эканини билдирди.\n“Ҳар бир аëл, турмуш қурган ëки қурмаган, кекса ëки ëш бўлишидан қатъи назар, ўз оиласини шакллантиришга ҳақли. Унинг бунга ҳуқуқи бор. Хоҳлаган пайтида туғади, оралиғини хоҳлаганча қилади. Биз фақат тавсия берамиз”,- деди Лола Эрназарова.\nУнинг таъкидлашича, Ўзбекистонда исталмаган ҳомиладорликдан сақланиш чоралари мутлақо ихтиëрий асосга қурилган.


Ун саккиз йилдирки, Узбекистонда И. Каримов бошлик кичик бир гурух хокимиятни суйиистеъмол килган холда узбек халкининг бошида тегирмон тоши юргизмокда. Мамлакатда бу гурух булғамаган бирорта соха колмади. Миллатнинг асл фарзандлари улдирилди, камалди, синдирилди, кувгин килинди. И.Каримовнинг халк олдидаги асосий «хизматларидан» бири унинг ичидан ватандошларининг конхур жаллодлари, разил котиллари, шафкатсиз зулмкорлари ва иймонсиз соткинлари тудасини яратиш булди. У бундай одамлар калбидан хар кандай яхши фазилатни йукотишга, уларни уз халкига нафрат кузи билан карайдиган махлукларга айлантиришга муваффак булди. Бу одамлар: «Замон бизники, бизнинг хукмронлигимиз абадул-абаддир» – деб уйлашади.\nТарихда утган барча зулмкор хукмдорлар шундай уйлашган, бирок тарих уларга уз бахосини берган, кейинги авлод эса уларни лаънатлаган. Узбек халкининг хозирги тарихида хам худди шундай булишига биз аминмиз.


АҚШ ҳарбий учоқларни сотмагач, Покистон уларни Иорданиядан сотиб олмоқчи\n18 январ 2018, Тошкент вақти: 02:59\nПокистон Иорданиядан ишлатилган F-16 қирувчи учоқларини сотиб олишни режалаштирмоқда. Бундан аввал мамлакат АҚШдан саккизта F-16 сотиб олмоқчи бўлган эди, аммо Конгресс бунга қарши чиққанидан кейин бу режа амалга ошмади.\n14 июнь куни журналистлар олдида чиқиш қилган Покистон ҳукуматининг ташқи ишлар бўйича етакчи маслаҳатчиси Сартаж Азиз Покистон АҚШдан F-16 сотиб олиш режасидан воз кечишини айтди. Бу эса икки мамлакат ўртасидаги муносабатлар янада совушига сабаб бўлиши мумкин.\nПокистонда ҳозирда 70 га яқин F-16 учоғи бўлиб, уларнинг айримлари яроқсиз ҳолатга келган. Мамлакат расмийлари Покистоннинг Афғонистонга яқин жойларидаги тоғли ҳудудларда исломий жангариларга қарши курашда бундай учоқлар муҳим роль ўйнашини айтмоқда.\nПокистон армияси Ҳиндистон билан уруш чиқадиган бўлса, бу учоқлар қўл келишига ишонади. Покистон ҳам, Ҳиндистон ҳам ядровий қуролга эга. 1947 йил Британиядан мустақил бўлган ушбу икки мамлакат ўртасида уч марта уруш бўлган.\nПокистон матбуоти тарқатган хабарларга кўра, 13 июнь куни сенатнинг мудофаа ҳамда ташқи ишлар қўмиталари йиғинида қатнашган мудофаа вазирлиги етакчиси Алам Хаттак “Биз эндиликда F-16 ларни учинчи тарафлардан олмоқчимиз, бизга [аллақачон] Иорданиядан таклиф келиб тушди”, деган.\nDawn газетасининг хабар беришича, Иордания Покистонга 16 та ишлатилган Block-30 модификациясидаги учоқни сотишни таклиф қилган. АҚШ билан эришилган шартнома бекор қилинмаганида Покистон Block-52 модификациясидаги янгироқ F-16 учоқларини олган бўлар эди.\nАҚШ билан эришилган келишув 699 миллион доллар қийматга эга эди. АҚШ Конгресси мамлакат ҳукумати ажратган маблағлар ёрдамида ҳарбий савдолар учун қарз берилишга қарши чиққанидан кейин шартнома бекор қилинди.\nКонгресснинг бу қарорига Сенатнинг ташқи ишлар қўмитаси раиси, сенатор Боб Коркернинг Покистондан толиблар каби жангари гуруҳларга бошпана бўлишни бас қилишни талаб қилгани сабаб бўлди.


Саудия валиаҳд шаҳзодаси коронавирусга қарши эмланди. Мамлакатда бепул вакцинация бошланган\nСаудия Арабистони валиаҳд шаҳзодаси Муҳаммад бин Салмон коронавирусга қарши эмланди. Бу жараён мамлакат телевидениеси орқали кўрсатилган. Шаҳзода вакцинанинг биринчи дозасини қабул қилган. Иккинчи доза қоидага кўра уч ҳафтадан кейин қабул қилинади.\n10 декабр куни Саудия Арабистони ўз ҳудудида Pfizer ва BioNThech вакциналарини қўллашга рухсат берган эди. Муҳаммад бин Салмон ҳам катта эҳтимол билан Pfizer вакцинасини қабул қилган. 17 декабр куни Саудия соғлиқни сақлаш вазири Тауфиқ ар Рабия мамлакатда оммавий эмлаш жараёни бошланганини маълум қилганди: «Аллоҳнинг иродаси билан бугундан коронавирус инқирозидан қутилиш учун оммавий эмлаш жараёнини бошладик. Бу қироллик тарихидаги энг йирик эмлаш бўлади», деганди мамлакат соғлиқни сақлаш вазири.\nСаудияда бир ҳафтадан буён ўтказилаётган эмлаш жараёни бир йўналишга тушиб олгани айтилди. Саудияликлар ва мамлакат меҳмонлари вакцина олиш учун «Sehaty» номли махсус мобил илова орқали рўйхатдан ўтиши мумкин. Барча учун коронавирус вакцинаси бепул, давлат ҳисобидан амалга оширилади. Саудияда бўйлаб 550 та клиникада одамлар эмланмоқда ва ҳар бир ҳудудда бундай марказлар ташкил этилган.\nМаълумот учун, олдинроқ АҚШнинг сайланган президенти Жо Байден ва Исроил бош вазири Бенямин Нетаняҳу ҳам коронавирусга қарши Pfizer вакцинасини қабул қилганди.


22.07.20 09:38\tmsk\nЛуцкдаги Театр майони: БТР, террорчи ва гаровга олинганглар. Unian.net сайти фотосурати\nУкраина полицияси Луцк шаҳрида автобус йўловчиларини гаровга олган террорчини қўлга олди ҳамда 13 нафар гаровга олинган фуқароларни озод қилди, дея хабар беради УНИАН.\nҚўлга олишдан олдин полициячи гаровга олинганларга сув бераётган пайтда автобус ичида ёлғиз ўқ овози янгради, шундан кейин автобус олдига БТР етиб келдида баланд овозда портлаш янгради ва шундан кейин штурм қилиш бошланди.\nТеррорчи Россиянинг Оренбург вилоятида туғилган, ҳуқуқни муҳофаза қилиш органи ходимларига ўзини Максим Плохой деб таништирган одам бўлиб чиқди. Украина ички ишлар вазирининг ўринбосари Антон Герашченко тақдим этган маълумотларга кўра, унинг ҳақиқий исми Максим Кривош бўлади.\nРовен вилоятининг Дубно шаҳрида истиқомат қилувчи 44 ёшли Кривош муқаддам икки марта судланган ҳамда қатор оғир жиноятларни содир этгани учун 10 йил жазони ижро этиш муассаларида қамоқ муддатларини ўтаб чиққан. Луцк шаҳар суди 1994 йилда уни талончилик, фирибгарлик, товламачилик, қонунга хилоф тарзда ўқ отар ва совуқ қуролларини, жангавор ўқ-дори воситаларини ва портловчи моддаларни ўзи билан бирга олиб юриш, сақлаш, тайёрлаш ва сотишда айбдор деб топиб, қамоқ жазосига ҳукм қилганди. Луцк шаҳар-туман суди 2005 йилда уни молиявий ресурслари билан фирибгарлик амалиётини амалга оширишда, босқинчилик, товламачилик ҳамда қонунга зид равишда қурол, ўқ-дори воситалари ёки портловчи моддаларини ишлатишда айбдор топиб, қамоққа ҳукм қилганди.\nКривош Максим Плохой тахаллуси остида «Жиноятчи фалсафаси. Эркинлик Апологияси. Антитизим» дея аталувчи китобини чоп этди. Мазкур теракт содир этилган куни «ВКонтакте» ижтимоий тармоғидаги ушбу китобга бағишланган саҳифада унинг «Антисистема куни» муносабати билан «табриги» чоп этилиб, террорчининг талаблари баён этилганди.\n«Ҳокимият атрофидаги диний-сиёсий, олигархик тизимнинг моҳияти террор. Давлат аслида террорчи бўлиб келган ва аслида ҳам шундай бўлиб қолмоқда», — дейилади «манифестда». Кривош у билан бирга «кўплаб одамлар, автоматик қуроллар, гранаталар, иккита бомба борлигини, учинчиси шаҳарнинг одамлар гавжум қисмида жойлаштирилгани» ва агар унинг талаблари бажарилмай қоладиган бўлса, ҳаммаси портлаб кетиши мумкинлигини билдирган. «Менинг ўлимим портлашларни тўхтатиб қўя олмайди», — дея огоҳлантиради Кривош.\nУкраина ички ишлар вазири Арсен Аваков, луцклик террорчининг шериклари қўлга олинганини маълум қилди, аммо уларнинг сони қанча бўлгани ҳақида тергов сири баҳонаси билан аниқлик киритмади.\nУкраина президенти Владимир Зеленский операцияда иштирок этган тезкор ходимларнинг ҳаммасини табриклаб, «Инсон ҳаёти – энг муҳим қадрият. Биз ҳеч кимни йўқотиб қўймадик. Бугун кун бўйи автобусда милтиқ нишони остида азият чеккан одамлар қариндошлари ва яқинларини қучоқларига олишлари мумкин», деб билдирди.\nЛуцкда амалга оширилган антитеррор операцясида ИИВ, Украина Хавфсизлик хизмати (СБУ) ва президент офисининг вакиллари қатнашдилар. Шаҳар марказига олиб борувчи барча йўллар тўсиб қўйилди, электр энергия таъминоти узиб қўйилди ва FM-эшиттиришлари тўхтатиб қўйилди.\nЛуцк шаҳар Театр майдонида 21 июль куни автобусни йўловчилари билан гаровга олган эркак Украинанинг собиқ президенти Петр Порошенко, ИИВ раҳбари Арсен Аваков ва украина элитасининг бошқа вакиллари (жами 24 киши) видеокамера олдида туриб ўзларини «террорчи» деб аташларини ҳамда тегишли роликларини YouTube каналига чиқаришларини талаб қилди. Бундан ташқари, у президент Зеленский бутун мамлакат аҳолисини ҳайвонларни эксплуатация қилиниши ҳақида ҳикоя қилувчи «Ерликлар» ҳужжатли фильмини кўришга чақирсин, деб айтган.\nВолинск вилояти Миллий полицияси бош бошқармасининг раҳбари Юрий Крошко қўйилган талабларни «кети узилмайдиган иборалар тўплами» деб атаган. Шунга қарамай, Зеленский террорчининг талабларидан биттасини бажариб, «Ерликлар» фильмини кўришга тавсия қилаётганини тасвирланган видеони ёздирган. Зеленскийнинг Facebook ижтимоий тармоғидаги расмий саҳифасида: «Ерликлар» фильми, 2005 йил. Ҳамма кўрсин, деган ёзув пайдо бўлди, аммо кейинроқ олиб ташланди.